P.Y.T. (Pretty Young Thing) - Βικιπαίδεια\nΝα μην συγχέεται με το συγκρότημα P. Y. T.\n19 Σεπτεμβρίου 1983\nR&B, post-disco, funk\n(1983) P. Y. T. (Pretty Young Thing)\n(1983) Say Say Say\n(7) P. Y. T. (Pretty Young Thing)\n(8) The Lady in My Life\nΤο P.Y.T. (Pretty Young Thing) είναι τραγούδι του Μάικλ Τζάκσον. Η αρχική εκδοχή του κομματιού γράφτηκε από τον Τζάκσον και τον Γκρεγκ Φίλλινγκεϊνς. Είναι το έκτο single από το έκτο solo άλμπουμ του Τζάκσον, Thriller (1982). Ο Κουίνσι Τζόουνς, στον οποίο δεν άρεσε το τραγούδι αλλά του άρεσε ο τίτλος, μαζί με τον Τζέιμς Ίνγκραμ έγραψαν νέο τραγούδι με τον ίδιο τίτλο. Δύο από τις αδερφές του Τζάκσον, η Τζάνετ και η Λα Τόγια, εκτέλεσαν backing φωνητικά στο P.Y.T.\nΤο P.Y.T. (Pretty Young Thing) κυκλοφόρησε στις 19 Σεπτεμβρίου 1983, ως το έκτο single από το Thriller. Το single έφθασε στη 10η θέση του Billboard Hot 100 και στη 46η θέση του R&B Singles Chart, και έγινε το έκτο Top 10 hit από το άλμπουμ. Στο Ηνωμένο Βασίλειο, το κομμάτι έφθασε στην 11η θέση. Το single ήταν πιο επιτυχημένο στο Βέλγιο, όπου έφθασε στην 6η θέση. Το P.Y.T. (Pretty Young Thing) επανεκτελέστηκε από διάφορους καλλιτέχνες, όπως Μόνικα, Τζάστιν Γκουαρίνι και Κάνι Γουέστ. Το αρχικό demo επανεκτέλεστηκε ως remix από τον will.i.am, μέλος του συγκροτήματος The Black Eyed Peas, για το Thriller 25.\nΤο P.Y.T. (Pretty Young Thing) δεν εκτελέστηκε ποτέ ζωντανά από τον Τζάκσον.\n2 Κυκλοφορία και υποδοχή\n4 P.Y.T. (Pretty Young Thing) 2008\n6 Κατάλογος κομματιών\n7 Επίσημες εκδοχές\nΟ Τζέιμς Ίνγκραμ αργότερα περιέγραψε τη συνεργασία με τον Τζάκσον και τον Τζόουνς λες και ήταν από το The Wonderful Wizard of Oz. «Είναι λες και είχα την ευκαιρία να πάω στον Οζ και ο Κούνσι ήταν ο Μάγος του Οζ και ο Μάικλ Τζάκσον ήταν αυτός με τον οποίο μοιραζόταν τον κόσμο του. Η ηθική εργασίας τους ήταν απίστευτη». Σημείωσε πως ο Τζόουνς αργότερα θα κοιμόταν, για να ξυπνήσει απαντώντας σε μια ερώτηση. «Εργαζόταν πολύ στην κατάσταση Άλφα», πρόσθεσε ο Ίνγκραμ. Δύο από τις αδερφές του Τζάκσον, η Τζάνετ και η Λα Τόγια, εκτέλεσαν backing φωνητικά στο κομμάτι. Οι δύο αδερφές τραγούδισαν τον στίχο na na na προς το τέλος του κομματιού.\nΤο P.Y.T. (Pretty Young Thing) κυκλοφόρησε στις 19 Σεπτεμβρίου 1983, ως το έκτο (και προτελευταίο) single από το Thriller. Το single έφθασε στη 10η θέση του Billboard Hot 100 και στη 46η θέση R&B Singles Chart, και έγινε το έκτο Top 10 hit από το Thriller. Στο Ηνωμένο Βασίλειο, το κομμάτι έφθασε στην 11η θέση. Το τραγούδι τα πήγε καλύτερα στο Βέλγιο, όπου έφθασε στην 6η θέση. Το single έφθασε στη 13η θέση στην Ολλανδία και στη 14η θέση στις Κάτω Χώρες. Το P.Y.T. (Pretty Young Thing) έφθασε στη 24η θέση στον Καναδά και στην 51η θέση στη Γερμανία.\nΤο κομμάτι έλαβε μεικτές κριτικές. Ο Στέφεν Τόμας Έρλεβαϊν, του Allmusic, ευχαριστήθηκε με το κόμματι και δήλωσε ότι το κομμάτι ήταν «κατσαρή funk». Ωστόσο, ο Κρίστοφερ Κόννελι, του Rolling Stone, καθώς αξιολογούσε το άλμπουμ, δήλωσε ότι το κομμάτι «δεν έχει ψυχωμένο χαρακτήρα όπως τα υπόλοιπα τραγούδια του άλμπουμ». Ο Κόννελι δήλωσε ότι μια από τις αδυναμίες του Τζάκσον ήταν «η τάση να πηγαίνει για το glitz» και σημείωσε ότι το τραγούδι ήταν ένα παράδειγμα για αυτό. Ο Νταβίτ Σίνγκερσον, από το ίδιο περιοδικό, επίσης συμφωνεί με τον Κόννελι, δήλωσε ότι το κομμάτι «ξεχνιέται εύκολα». Ο Τζων Παρλς, της The New York Times, δήλωσε ονόμασε το τραγούδι «χνούδι», και πιστεύει ότι τα άλλα κομμάτια από το άλμπουμ έκαναν το Thriller ένα μεγάλο hit. Ο Τάλ Ρόσενμπεργκ, του Stylus Magazine, πίστεψε ότι το κομμάτι ήταν «jazzy R&B τραγούδι», και ο Έρικ Χέντερσον, του ίδιου περιοδικού, πίστεψε ότι το κομμάτι ήταν ένας «καταπράσινος παράδεισος της disco».\nΕπανεκτελέσεις[Επεξεργασία | επεξεργασία κώδικα]\nΗ πρώτη μου συναυλία ήταν το Bad Τour. Ήμουν απόλυτα σαγηνεμένη. Πάντα ήμουν θαυμάστρια του Μάικλ για τον απλό λόγο ότι αυτό που έκανε δεν μπορούσε να κάνει κανένας άλλος. Και αυτό είναι κάτι που σε κάνει θρύλο\nΣτοιχεία της εκδοχής του Τζάκσον για το P.Y.T. (Pretty Young Thing) χρησιμοποιήθηκαν από την τραγουδίστρια Μόνικα για το single All Eyez on Me. «Χρησιμοποιήσαμε φωνητικά από το τραγούδι που δεν έκαναν το Thriller άλμπουμ», δήλωσε ο παραγωγός Ρόντνεϊ Τζέρκινς. «Αυτός [ο Τζάκσον] είχε περισσότερα φωνητικά που δεν ακούστηκαν ποτέ, και τα χρησιμοποιήσαμε». Ο Τζάκσον παρέδωσε τις αρχικές ηχογραφήσεις στη Μόνικα, η οποία ως θαυμάστρια του Μάικλ, έμεινε συγκινημένη από αυτή την κίνηση.\nΟ Τζάστιν Γκουαρίνι εκτέλεσε το κομμάτι στην πρώτη χρονιά του American Idol.\nΤο ρεφρέν του P.Y.T. (Pretty Young Thing) επανεκτελέστηκε από τον ράπερ Memphis Bleek στο I Wanna Love U. Το τραγούδι, το οποίο εκτελέστηκε από τον Ντόννελ Τζόουνς, κυκλοφόρησε στο άλμπουμ M.A.D.E., το 2003.\nΈνα μέρος των στίχων από το κομμάτι D.A.N.C.E. των Justice παρεπέμπει στο τραγούδι του Τζάκσον, και το συγκρότημα δήλωσε ότι ήταν φόρος τιμής για τον Τζάκσον.\nΌπως και το D.A.N.C.E, το τραγούδι New Classic, το οποίο ακούγεται στην ταινία Another Cinderella Story, παραπέμπει στο κομμάτι του Τζάκσον.\nΤο P.Y.T. (Pretty Young Thing) επίσης χρησιμοποιήθηκε στο τραγούδι του Κάνι Γουέστ, Good Life, το τρίτο single από το άλμπουμ Graduation. Το PopMatters σημείωσε ότι η επανεκτέλεση «δουλεύει».\nΟι τραγουδιστές της R&B, T-Pain και Ρόμπιν Θίκ, επανεκτέλεσαν το κομμάτι για το άλμπουμ του Κουίνσι Τζόουνς, Q: Soul Bossa Nostra.\nΟ χαρακτήρας Άρτι Άμπραμς (Κέβιν ΜακΧάλ) της σειράς Glee, εκτέλεσε το κομμάτι στο επεισόδιο Silly Love Songs.\nP.Y.T. (Pretty Young Thing) 2008[Επεξεργασία | επεξεργασία κώδικα]\nΟκτώβριος - Νοέμβριος 1982\nR&B, χιπ χοπ\nΓια το Thriller 25, ο ράπερ των The Black Eyed Peas, will.i.am, έκανε ένα remix του P.Y.T. (Pretty Young Thing). Ο τραγουδιστής δήλωσε για τον Τζάκσον και το κομμάτι, «Πάντα ονειρεύεσαι να τον γνωρίσεις και να δουλέψεις μαζί του. Δεν μπορούσα να το πιστέψω. Μεγάλωσα σε πρότζεκτ στο Ανατολικό Λος Άντζελες και το Thriller γυρίστηκε δύο τετράγωνα από το σπίτι μου, αλλά η μητέρα μου ήταν πολύ αυστηρή και δεν με άφηνε να πηγαίνει στα εργαστήρια-δεν ενδιαφέρθηκε για το ποιος γυρίζει το βίντεο εκεί - αλλά εργάζομαι στην 25η επέτειο - και αυτό είναι πολύ ωραίο». Ονόματι P.Y.T. (Pretty Young Thing) 2008, το remix έλαβε θετικές απόψεις από το Rolling Stone. Το άρθρο περιέγραψε το κομμάτι, μαζί με το The Girl Is Mine 2008, ως τα καλύτερα κομμάτια του άλμπουμ. Σημείωσαν ότι ο will.i.am «ανανέωσε τον ήχο του τραγουδιού για να το κάνει καλύτερο μετά από 25 χρόνια κυκλοφορίας».\nΓραμμένο από τους Κουίνσι Τζόουνς και Τζέιμς Ίνγκραμ\nΓκρεγκ Φίλλινγκεϊνς: Συνθεσάιζερ, προγραμματισμός συνθεσάιζερ\nΜάικλ Μπόντικερ: Vocoder, Εmulator\nΤζέιμς Ίνγκραμ: Πληκτρολόγια\nΠωλ Τζάκσον: Κιθάρα\nΛουίς Τζόνσον: Ηλεκτρικό μπάσο\nN'dugu Χάνκλερ: Ντραμς\nΜάικλ Τζάκσον, Λουίς Τζόνσον, Γκρεγκ Φίλλινγκεϊνς, Τζέιμς Ίνγκραμ, Στήβεν Ράι: Παλαμάκια\nΕπιπρόσθετα background φωνητικά:\nP.Y.T (Pretty Young Thing) - 3:58\nThriller (Instrumental) - 5:56\nWorking Day and Night - 4:26\nThis Place Hotel - 4:41\nΕπίσημες εκδοχές[Επεξεργασία | επεξεργασία κώδικα]\nAlbum Version - 3:58\nDemo Version - 3:47\n2008 Remix with Will.i.am - 4:21\nInstrumental Version (Δεν κυκλοφόρησε) - 3:58\nBelgian Singles Chart 6\nCanadian Singles Chart 24\nHolland Singles Chart 14\nU.S. R&B Singles Chart 46\nU.S. Billboard Hot Digital Songs 14\n^ a: Αυτό το demo, το οποίο ηχογραφήθηκε μεταξύ Απριλίου και Οκτωβρίου 1982, συμπεριλήφθηκε στο απάνθισμα Michael Jackson: The Ultimate Collection, που κυκλοφόρησε τον Νοέμβριο του 2004.\n↑ 1,0 1,1 1,2 Bennett, Joy (24 Δεκεμβρίου 2007). «Thrills to come: King of Pop teams up with Kanye, Akon, will.i.am. for remix of world's' best-selling album: is new CD coming next?». Jet. Αρχειοθετήθηκε από το πρωτότυπο στις 12 Ιουλίου 2009. Ανακτήθηκε στις 3 Μαΐου 2009.\n↑ 2,0 2,1 2,2 2,3 2,4 2,5 2,6 2,7 2,8 Halstead (2003), p. 42\n↑ 3,0 3,1 3,2 3,3 3,4 3,5 3,6 3,7 3,8 Halstead (2007), p. 256\n↑ Lyle, Peter (5 Δεκεμβρίου 2007). «Michael Jackson's monster smash». The Daily Telegraph. Ανακτήθηκε στις 3 Μαΐου 2009.\n↑ Yeany, Ron (10 Φεβρουαρίου 1984). «MJ breaks record with record and makes 25 million sales». The Daily Collegian. Αρχειοθετήθηκε από το πρωτότυπο στις 21 Μαρτίου 2012. Ανακτήθηκε στις 3 Μαΐου 2009.\n↑ 6,0 6,1 «Dutch Singles Chart Archives». dutchcharts.nl. Ανακτήθηκε στις 2 Μαΐου 2009.\n↑ «allmusic ((( Thriller > Overview )))». allmusic.com. Ανακτήθηκε στις 28 Μαΐου 2009.\n↑ Connelly, Christopher (28 Ιανουαρίου 1983). «Michael Jackson: Thriller : Music Reviews : Rolling Stone». Rolling Stone. Αρχειοθετήθηκε από το πρωτότυπο στις 22 Ιουνίου 2008. Ανακτήθηκε στις 28 Μαΐου 2009.\n↑ Sigerson, Davitt (27 Οκτωβρίου 1987). «Michael Jackson: Bad : Music Reviews : Rolling Stone». Rolling Stone. Αρχειοθετήθηκε από το πρωτότυπο στις 29 Ιουνίου 2009. Ανακτήθηκε στις 28 Μαΐου 2009.\n↑ Pareles, Jon (3 Σεπτεμβρίου 1987). «Critic's Notebook; How Good Is Jackson's 'Bad'?». The New York Times. Αρχειοθετήθηκε από το πρωτότυπο στις 29 Ιουνίου 2009. Ανακτήθηκε στις 28 Μαΐου 2009.\n↑ Rosenberg, Tal (19 Ιουνίου 2007). «The Diamond: Michael Jackson - Thriller». Stylus Magazine. Αρχειοθετήθηκε από το πρωτότυπο στις 20 Μαρτίου 2015. Ανακτήθηκε στις 28 Μαΐου 2009.\n↑ Henderson, Eric (18 Οκτωβρίου 2003). «Michael Jackson: Thriller». Stylus Magazine. Ανακτήθηκε στις 28 Μαΐου 2009.\n↑ 13,0 13,1 Moss, Corey (3 Ιουλίου 2002). «Monica's Next Album Showcases Her Newfound Potty Mouth». MTV. Ανακτήθηκε στις 3 Μαΐου 2009.\n↑ Saraceno, Christina (11 Δεκεμβρίου 2002). «Monica Eyes the Spotlight». Rolling Stone. Αρχειοθετήθηκε από το πρωτότυπο στις 20 Μαΐου 2007. Ανακτήθηκε στις 3 Μαΐου 2009.\n↑ Reid, Shaheem (8 Μαΐου 2002). «Monica Brings New Perspective To Third Album». MTV. Ανακτήθηκε στις 3 Μαΐου 2009.\n↑ Blay, Ryan (2 Σεπτεμβρίου 2002). «Two compete on 'American Idol' for a record deal with RCA». Michigan Daily. Αρχειοθετήθηκε από το πρωτότυπο στις 26 Απριλίου 2014. Ανακτήθηκε στις 3 Μαΐου 2009.\n↑ Reid, Shaheem (5 Μαΐου 2002). «Memphis Bleek Gets Past Bleak Period, Now Has It M.A.D.E.». MTV. Ανακτήθηκε στις 3 Μαΐου 2009.\n↑ Gamboa, Glenn (12 Φεβρουαρίου 2008). «Michael Jackson's 'Thriller' turns 25». The Baltimore Sun. Ανακτήθηκε στις 3 Μαΐου 2009. [νεκρός σύνδεσμος]\n↑ O'Neil, Luke (31 Ιουλίου 2007). «If it fits in the mix, it works». The Boston Globe. Ανακτήθηκε στις 3 Μαΐου 2009.\n↑ Pattison, Louis (13 Σεπτεμβρίου 2007). «Graduation review». NME. Ανακτήθηκε στις 3 Μαΐου 2009.\n↑ Heaton, Dave (10 Σεπτεμβρίου 2007). «Kanye West: Graduation». PopMatters. Ανακτήθηκε στις 3 Μαΐου 2009.\n↑ «Kanye West, Akon, will.i.am for 'Thriller' reissue». NME. 30 Νοεμβρίου 2007. Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 3 Μαΐου 2009.\n↑ 23,0 23,1 Kreps, Daniel (20 Δεκεμβρίου 2007). «The Thriller Remixes: Kanye, Akon, Will.i.am and Fergie Try to Top the Chipmunks' Beat It». Rolling Stone. Αρχειοθετήθηκε από το πρωτότυπο στις 24 Δεκεμβρίου 2007. Ανακτήθηκε στις 3 Μαΐου 2009.\n↑ «Week of July 11, 2009: Biggest Jump». Billboard. Nielsen Business Media, Inc. Ανακτήθηκε στις 4 Απριλίου 2010.\n↑ Rashbaum, Alyssa (9 Σεπτεμβρίου 2004). «Michael Jackson's Ultimate Box Set Has Demos, Hits, Live DVD». MTV. Ανακτήθηκε στις 3 Μαΐου 2009.\n↑ «CDs». The Washington Post. 10 Δεκεμβρίου 2004. Ανακτήθηκε στις 3 Μαΐου 2009.\nHalstead, Craig (2003). Michael Jackson the Solo Years. Authors On Line. ISBN 0755200918.\nHalstead, Craig (2007). Michael Jackson: For the Record. Authors On Line. ISBN 978-0-7552026-7-6.\nΣτο λήμμα αυτό έχει ενσωματωθεί κείμενο από το λήμμα P.Y.T. (Pretty Young Thing) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=P.Y.T._(Pretty_Young_Thing)&oldid=9244925"\nΤελευταία τροποποίηση 20:13, 10 Ιανουαρίου 2022.


Έκτος στην Ευρώπη ο Σισέ - Onsports.gr\nΧρήστος Γιαννούλης\t09 Φεβρουαρίου 2011, 08:26\nΈκτος στην Ευρώπη ο Σισέ\nΣτην έκτη θέση των σκόρερ σε όλες τις χώρες της Ευρώπης είναι ο Τζιμπρίλ Σισέ που έχει σκοράρει 17 φορές ως τώρα στη σεζόν.\nΤα γκολ του Γάλλου στράικερ τον έφεραν σε αυτή την τιμητική θέση, σε μια λίστα με μεγάλα ονόματα όχι μόνο του ευρωπαϊκού αλλά και του παγκοσμίου ποδοσφαίρου. Σε 21 αγώνες ο επιθετικός του Παναθηναϊκού έχει καταφέρει να «ματώσει» τα αντίπαλα δίχτυα 17 φορές, όσες και ο Βέλγος επιθετικός της Ναϊμέγκεν Μπιέρν Βλέμιντσχ.\nΑξίζει να σημειωθεί ότι πάνω από τον Σισέ είναι ο Ντίμιταρ Μπερμπάτοφ της Μάντσεστερ Γιουνάιτεντ και ο Χουλκ της Πόρτο που έχουν μόλις δύο γκολ παραπάνω (19) από το Γάλλο, ενώ στην τρίτη θέση είναι ο Κένι Μίλερ των Ρέιντζερς με 21 γκολ. Στην κορυφή, συγκατοικούν οι δύο σούπερ σταρ του πλανήτη, Κριστιάνο Ρονάλντο και Λιονέλ Μέσι που έχουν σκοράρει από 24 φορές έκαστος.


Εκτός μάχης ο Μπεκιάρης | Onsports.gr\nhome ΠοδόσφαιροFootball LeagueΕκτός μάχης ο Μπεκιάρης Κοινοποιήστε\nΕκτός μάχης ο Μπεκιάρης\tΣυντάκτης: Θεόφιλος Ψυχογιός Δημοσίευση: Πέμπτη, 10 Μαρτίου 2011 21.56\nΜε απόντα τον Παναγιώτη Μπεκιάρη θα υποδεχτεί την Κυριακή τον Διαγόρα ο Αγροτικός Αστέρας, αφού ο έμπειρος μέσος δεν ξεπέρασε το διάστρεμμα που τον ταλαιπωρεί.\tΟ Μπεκιάρης παραμένει εκτός προπονήσεων, ενώ ο Περικλής Αμανατίδης δεν υπολογίζει ακόμα στους τιμωρημένους Διονύση Χασιώτη και Γιώργο Παπαδόπουλο, στον ανέτοιμο Ισμαέλ Κονέ και στον… εξαφανισμένο, Έντι Γκόμεζ. Στον αντίποδα, επανέρχονται για τους «σταχυοφόρους» οι Ιβάν Γέσιτς και Γιώργος Τσουκαλίδης, που αποθεραπεύτηκαν, όπως και ο Νίκος Παπαδόπουλος, ο οποίος εξέτισε την ποινή του. Οι πράσινοι μετά τις τρεις απανωτές ήττες θα επιχειρήσουν να επανέλθουν στα τρίποντα με τους Ροδίτες (οι οποίοι επίσης παρουσιάζουν εσχάτως πτωτικές τάσεις και άρα χρειάζονται διπλή προσοχή), για να ξεφύγουν από την ζώνη των πλέι άουτ, ενώ έπεται ακόμα ένα δύσκολο ματς στον Εύοσμο, απέναντι στα Τρίκαλα.\tΚατηγορία: Football League


Δευτέρα, 30 Μαρτίου 2020 01:07:57 ΜΜ\nΑρχική›Ειδήσεις›Επιχειρήσεις›Σαράντης: «Πράσινο φως» στη διασυνοριακή συγχώνευση της Sarantis Cyprus\nΣύμφωνα με την εταιρική ανακοίνωση, οι μέτοχοι ενέκριναν τη διασυνοριακή συγχώνευση με απορρόφηση της Κυπριακής εταιρείας «GR Sarantis Cyprus Limited», ενώ όρισαν τον κ. Κωνσταντίνο Σταματίου του Φωκίωνα, μέλος του Διοικητικού Συμβουλίου της Εταιρείας, ως εκπρόσωπο της Εταιρείας για την υπογραφή της σύμβασης διασυνοριακής συγχώνευσης.\nΣτις 09/12/2019, ημέρα Δευτέρα και ώρα 14:00 πραγματοποιήθηκε στην έδρα της Eταιρείας, η Έκτακτη Γενική Συνέλευση των μετόχων της «ΓΡ. ΣΑΡΑΝΤΗΣ ΑΒΕΕ». Κατά τη διάρκεια της Γενικής Συνέλευσης παραβρέθηκαν 124μέτοχοι εκπροσωπούντες 51.445.630μετοχές, ποσοστό 73,62% του κεφαλαίου. Ως εκ τούτου η Εταιρεία είχε την απαιτουμένη εκ του νόμου απαρτία και πλειοψηφία για την λήψη αποφάσεων επί των της ημερήσιας διάταξης.\n1.Ενέκρινε το από 25/10/2019 κοινό σχέδιο διασυνοριακής συγχώνευσης με απορρόφηση της Κυπριακής ιδιωτικής εταιρείας περιορισμένης ευθύνης με την επωνυμία "GR SARANTIS CYPRUS LIMITED" από την Εταιρεία, κατ' εφαρμογή των νόμων 3777/2009, 4601/2019, 4172/2013 και του Κυπριακού περί εταιρειών Νόμου (κεφ. 113),καθώς και την από 25/10/2019 έκθεση του Δ.Σ. της Εταιρείας, κατ' εφαρμογή του άρθρου 5 του ν. 3777/2009.\nΨήφοι υπέρ: 51.445.630, που αναλογούν στο 73,62% του συνόλου των μετοχών και ψήφων, και 100% των παρισταμένων μετόχων.\n2.Ενέκρινε την διασυνοριακή συγχώνευση με απορρόφηση της Κυπριακής ιδιωτικής εταιρείας περιορισμένης ευθύνης με την επωνυμία «GR SARANTIS CYPRUS LIMITED» από την Εταιρεία, κατ’ εφαρμογή των νόμων 3777/2009, 4601/2019, 4172/2013 και του Κυπριακού περί εταιρειών Νόμου (κεφ. 113).\n3.Ορίστηκε ο κος Κωνσταντίνος Σταματίου του Φωκίωνα, μέλος του Διοικητικού Συμβουλίου της Εταιρείας, ως ο εκπρόσωπος της Εταιρείας για την υπογραφή ενώπιον συμβολαιογράφου της σύμβασης διασυνοριακής συγχώνευσης και εξουσιοδοτήθηκε το Διοικητικό Συμβούλιο να ρυθμίσει οποιαδήποτε άλλα θέματα τυχόν ανακύψουν από την εν λόγω διασυνοριακή συγχώνευση.


Κωλυσιπλοΐα: Το… εμπάργκο πρωτοεφαρμόσθηκε στην αρχαία Ελλάδα! Το εφάρμοσε η Σάμος ενάντια στην ηγεμονική δύναμη των Αθηνών, μη αποδεχόμενη στο Ηραίον αθηναϊκά προϊόντα! | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΑΘΗΝΑ-ΑΤΤΙΚΗ / ΑΘΛΗΤΙΣΜΟΣ / ΑΙΓΑΙΟ / ΑΡΧΑΙΑ ΕΛΛΑΔΑ / ΑΡΧΑΙΟΛΟΓΙΑ / ΒΙΒΛΙΑ / ΕΙΚΑΣΤΙΚΑ / ΚΕΙΜΕΝΑ / ΚΟΙΝΩΝΙΑ / ΟΙΚΟΝΟΜΙΑ / Κωλυσιπλοΐα: Το… εμπάργκο πρωτοεφαρμόσθηκε στην αρχαία Ελλάδα! Το εφάρμοσε η Σάμος ενάντια στην ηγεμονική δύναμη των Αθηνών, μη αποδεχόμενη στο Ηραίον αθηναϊκά προϊόντα!\nΚωλυσιπλοΐα: Το… εμπάργκο πρωτοεφαρμόσθηκε στην αρχαία Ελλάδα! Το εφάρμοσε η Σάμος ενάντια στην ηγεμονική δύναμη των Αθηνών, μη αποδεχόμενη στο Ηραίον αθηναϊκά προϊόντα!\nΑΘΗΝΑ-ΑΤΤΙΚΗ , ΑΘΛΗΤΙΣΜΟΣ , ΑΙΓΑΙΟ , ΑΡΧΑΙΑ ΕΛΛΑΔΑ , ΑΡΧΑΙΟΛΟΓΙΑ , ΒΙΒΛΙΑ , ΕΙΚΑΣΤΙΚΑ , ΚΕΙΜΕΝΑ , ΚΟΙΝΩΝΙΑ , ΟΙΚΟΝΟΜΙΑ Edit\nΚωλυσιπλοΐα: Το… εμπάργκο\nΤο εφάρμοσε η Σάμος\nενάντια στην ηγεμονική δύναμη των Αθηνών,\nμη αποδεχόμενη στο Ηραίον\nΤο βιβλίο της Bettina Kreuzer "Panathenäische Preisamphoren und rotfigurige Keramik aus dem Heraion von Samos" (το 23ο της σειράς SAMOS του DAI) είναι αφιερωμένο στην παρουσίαση των τιμητικών παναθηναϊκών αμφορέων / «Preisamphoren» και των ερυθρόμορφων αγγείων, που εμφανίσθηκαν στην Αθήνα από τα τέλη του 6ου έως και τα τέλη του 4ου αιώνα π.Χ.\nΑφορά αυτά που αφιερώθηκαν στο Ηραίον της Σάμου ως αναθηματικά, αργότερα απομακρύνθηκαν και επαναχρησιμοποιήθηκαν…\nΤα θραύσματα των παναθηναϊκών αμφορέων προέρχονται σχεδόν αποκλειστικά από τις αρχές του 5ου αιώνα π.Χ.\nΟι, τουλάχιστον 17, παναθηναϊκοί αμφορείς, από τον λεγόμενο «ζωγράφο των αμφορέων της Σάμου» / «Maler der samischen Preisamphoren» είναι μοναδικοί:\nΔεν είναι μόνον οι πρώτες αφιερώσεις αυτού του είδους στο ιερόν, αλλά παρουσιάζουν επίσης με τις διάφορες εικόνες τους, μια άποψη των Παναθηναίων αθλητικών αγώνων που ήταν μοναδικοί. Για κάθε αγώνισμα / διαγωνισμό, ο νικητής ελάμβανε ένα σύνολο αμφορέων, που περιείχαν το πραγματικό βραβείο: Ελαιόλαδο από τους ιερούς ελαιώνες της θεάς Αθηνάς της πόλεως των Αθηνών. Ο ζωγράφος, σύντομα έγινε μεγάλος καλλιτέχνης γνωστός ως ο λεγόμενος… «ζωγράφος του Βερολίνου»…\nΔΙΑΒΑΣΤΕ για τον (κακώς λεγόμενο)\n"ΖΩΓΡΑΦΟ ΤΟΥ ΒΕΡΟΛΙΝΟΥ", ΕΔΩ.\nΤα ερυθρόμορφα αγγεία, κυρίως αγγεία συμποσίου, επίσης από κορυφαίους καλλιτέχνες / ζωγράφους, όπως ο Ευφρόνιος ή ο Δούρις, και είναι ιδιαίτερα καλής ποιότητας.\nΜετά από ένα χάσμα, μεταξύ περίπου 440 π.Χ. και 410 π.Χ., επανατοποθετούνται στο ιερόν, συμπεριλαμβανομένων πολλών κρατήρων για τα συμπόσια, αλλά και αγγεία ελαίων και αλοιφών. Το χάσμα στα ευρήματα, που συμπίπτει με τις πολιτικές συγκρούσεις μεταξύ Σάμου και Αθήνας, μπορεί καλύτερα να εξηγηθεί ως «πολιτιστική διαμαρτυρία» από τους Σαμιώτες, ενάντια στα προϊόντα της ηγεμονικής δύναμης των Αθηνών…\nΑυτό το τελευταίο σημαίνει πως όταν κατέχεις τα ιερά, μπορείς να «τιμωρείς» ακόμη και τον πιο ισχυρό!!!\nΉταν η πρώτη κωλυσιπλοΐα που εφαρμόσθηκε ποτέ στην Ιστορία, τουλάχιστον από μια μικρότερη προς μια ισχυρότερη δύναμη… Και είχε πολιτιστικό χαρακτήρα, που πάντα συνεπάγεται και οικονομικό αντίκτυπο... Και διήρκεσε 30 χρόνια!\nΤην κωλυσιπλοΐα την γνωρίζουμε σήμερα με το ισπανικό της όνομα: Εμπάργκο…\nΚαι νομίζουμε πως είναι οικονομική πολιτική-εφεύρημα των μεσαιωνικών χρόνων…\nΠΗΓΗ: ΑΡΧΕΙΟΝ ΠΟΛΙΤΙΣΜΟΥ, 14.4.2020.\nΛΕΞΕΙΣ: Κωλυσιπλοια, εμπαργκο, αρχαια Ελλαδα, Σαμος, ηγεμονια, Αθηνα, Ηραιον Σαμου, αθηναικα προιοντα, Κροιτσερ, τιμητικος παναθηναικος αμφορεας, ερυθρομορφο αγγειο, Αθηναι, 6ος αιωνας πΧ, 4ος αιωνας πΧ, αφιερωμα, Ηραιο Σαμου, αναθηματικος, παναθηναικος αμφορευς, 5ος αιωνας πΧ, ζωγραφος των αμφορεων της Σαμου, αφιερωση, ιερον, Παναθηναια, αθλητικος αγωνας, αγωνισμα, διαγωνισμος, νικητης, αμφορεις, βραβειο, Ελαιολαδο, ιερος ελαιωνας, θεα Αθηνα, καλλιτεχνης, ζωγραφος του Βερολινου, ερυθρομορφα αγγεια, αγγειο συμποσιου, Ευφρονιος, Δουρις, 440 πΧ, 410 πΧ, ιερο, κρατηρας, συμποσιο, αγγειο ελαιο, αλοιφη, πολιτικη, πολιτιστικη διαμαρτυρια, Σαμιωτες, Σαμιοι, ιερα, τιμωρια, Μεγαρα, συμμαχια, Σπαρτη, Πελοποννησιακος Πολεμος, ισπανικα,οικονομικη πολιτικη


Νέο όχι πολιτών στα τραπεζοκαθίσματα στη Νέα Παραλία | ThessNews\nΡΕΠΟΡΤΑΖ 11.4.2018 | 13:00\nΝέο όχι πολιτών στα τραπεζοκαθίσματα στη Νέα Παραλία\nΤην αντίθεσή τους δηλώνουν οι πολίτες στην ΤhessΝews στην απόφαση της πλειοψηφίας του δημοτικού συμβουλίου για την ανάπτυξη τραπεζοκαθισμάτων στα 3 γυάλινα περίπτερα της Νέας Παραλίας που θα εκμισθώσει ο δήμος.\nΟι περισσότεροι εκ των ερωτηθέντων πιστεύουν ότι η απόφαση πάρθηκε για καθαρά οικονομικούς λόγους, χωρίς να ληφθεί υπόψη ότι θα αλλοιωθεί ο χαρακτήρας και η φυσιογνωμία της Νέας Παραλίας, εκφράζοντας παράλληλα τον προβληματισμό τους για το μέλλον.\nΣτον αντίποδα, αντιμετωπίζουν με διαφορετικό τρόπο την εκμίσθωση καταστημάτων υπό τη μορφή take away, καθώς πιστεύουν ότι είναι προτιμότερο να παίρνουν τον καφέ τους από αυτά και τα έσοδα να πηγαίνουν στον δήμο, παρά από τις ιδιωτικές αλυσίδες καφέ που υπάρχουν.\nΟ Χρήστος είναι 60 ετών και έχει λίγο καιρό που βγήκε στη σύνταξη. Κατεβαίνει στη Νέα Παραλία καθημερινά για να περπατήσει, να κάνει ποδήλατο και να γυμναστεί στα όργανα που έχει τοποθετήσει ο δήμος. «Είμαι κάθετα αντίθετος στα τραπεζοκαθίσματα. Φτάνει πια, έλεος με αυτήν την κατάσταση, έλεος! Πρέπει να υπάρχει ζωτικός χώρος για τους πολίτες» αναφέρει στην ΤhessΝews. Ο ίδιος τονίζει ότι θα αλλάξει η φυσιογνωμία της παραλίας. «Υπάρχει κίνδυνος να γίνει μια νέα Αριστοτέλους» λέει χαρακτηριστικά. Για τον ποδηλατόδρομο και τυχόν μεταφορά του σημειώνει «Είναι σε σημείο που δεν ενοχλεί. Δηλαδή πού να πάει; Στη θάλασσα, να κάνουμε υποβρύχια ποδηλασία;»\nΟ Χρήστος Σαχτούρης κατεβαίνει στην παραλία κάθε μέρα, το πρωί βγάζει τον σκύλο του βόλτα και στη συνέχεια αθλείται. Έχει τη δική του άποψη για την εκμίσθωση των περιπτέρων, λέγοντας ότι είναι προτιμότερο να αξιοποιηθούν από το να μένουν κλειστά. «Δεν θεωρώ ότι δεν θα αλλάξει η φυσιογνωμία της παραλίας, φοβάμαι ότι αυτό θα συμβεί μόνο αν τσιμεντοποιηθεί περισσότερο, γιατί το πράσινο είναι ελάχιστο». Για τον ποδηλατόδρομο πιστεύει ότι δημιουργεί πρόβλημα στο σημείο που είναι, καθώς μπερδεύονται οι πεζοί με τους ποδηλάτες και δεν εξυπηρετεί αυτούς που θέλουν να πηγαίνουν με το ποδήλατο στην εργασία τους. «Ίσως να μεταφερθεί πιο πάνω, θα ήταν μια καλύτερη επιλογή» σημειώνει.\nΟ Κώστας Τζέτζης διαφωνεί με το να γίνουν τα γυάλινα περίπτερα καφετέριες και να βγάλουν τραπεζοκαθίσματα. Ο ίδιος έχει μια διαφορετική προσέγγιση. «Να μη γίνουν τα παραδοσιακά καφέ, αλλά να λειτουργήσουν με εναλλακτικές μορφές, όπως σουβενίρ και τουριστικά είδη, για να τραβάνε τον τουρισμό όπως συμβαίνει σε άλλες πόλεις της Ευρώπης. Φτάνει πια με αυτά τα καφέ, παντού καφέ, ας γίνουν κάτι άλλο» επισημαίνει.\nΗ Ειρήνη ασχολείται με τη φωτογραφία, της αρέσει να κάνει εξάσκηση στην παραλία βγάζοντας φωτογραφίες σε διάφορες ώρες της ημέρας. Δηλώνει σύμφωνη για την εκμίσθωση του «Maison Crystal»,καθώς, όπως λέει, αφού υπάρχει, είναι προτιμότερο να μη μένει κλειστό αλλά να αξιοποιηθεί. Για τα περίπτερα που θα λειτουργήσουν ως take away είναι επίσης σύμφωνη, καθώς ο κόσμος θα μπορεί να παίρνει τον καφέ του από αυτά. Για την ανάπτυξη τραπεζοκαθισμάτων είναι επιφυλακτική, αφού θεωρεί ότι επειδή στη χώρα γενικότερα υπάρχει ασυδοσία, τα 10 τραπέζια μπορεί να γίνουν 20 και περισσότερα αργότερα, αλλοιώνοντας ουσιαστικά τον χαρακτήρα της παραλίας. «Δεν είναι ανάγκη να υπάρχουν τραπέζια, οι νέοι άλλωστε κάθονται στα παγκάκια ή στο κατάστρωμα της παραλίας» λέει στην ΤhessΝews.\nΟ Νίκος περπατά κάθε μέρα στην παραλία. «Είμαι αντίθετος, χωρίς δεύτερη σκέψη στα τραπεζοκαθίσματα. Από την αρχή έγιναν για άλλες χρήσεις, όχι για να λειτουργήσουν ως καφετέριες. Το κάνουν μόνο για λόγους οικονομικούς, χωρίς να σκεφτούν τους πολίτες. Εδώ είναι χώρος αναψυχής, δεν θα γίνει όπως είναι η Λ. Νίκης. Στρέφεται κατά του δημάρχου λέγοντας ότι εξυπηρετεί συμφέροντα και επειδή έρχονται εκλογές και ξέρει ότι δεν θα είναι εκ νέου υποψήφιος, τα δίνει όλα τώρα. «Δεν αναβαθμίζεις με καφέ την παραλία» σημειώνει. Σχετικά με τον ποδηλατόδρομο αναφέρει ότι το κομμάτι από τον Λευκό Πύργο μέχρι το Μέγαρο δεν δημιουργεί κανένα πρόβλημα, σε αντίθεση με το στενό κομμάτι μέχρι την προβλήτα.\nΟ Κώστας χρησιμοποιεί την παραλία για περπάτημα, για χαλάρωμα και για ηρεμία. Είναι αντίθετος στην απόφαση της πλειοψηφίας του δημοτικού συμβουλίου. «Δεν είναι καλό, θα χαλάσει η εικόνα της παραλίας, θα το κάνουν όμως παρά τις αντιρρήσεις, γιατί θα παίρνουν οι ίδιοι ποσοστά» λέει.\nΟ Κωνσταντίνος χωρίς δεύτερη σκέψη απαντά ότι είναι αντίθετος. «Τα κάνουν όλα για τα χρήματα και όχι για τον πολίτη, δεν τους ενδιαφέρει ο άνθρωπος» σημειώνει.\nΟ Σωτήρης μαζί με τη γυναίκα του και το μωρό τους κατεβαίνουν συχνά στην παραλία. Με αυτόν τον τρόπο ξεφεύγουν από τη ρουτίνα και την κλεισούρα του διαμερίσματος. Δηλώνει κάθετα αντίθετος, καθώς θεωρεί ότι αργά ή γρήγορα θα χαλάσει η φυσιογνωμία του παραλιακού μετώπου. «Ας γίνουν μόνο τα take away, έτσι θα εξαφανιστούν οι πλανόδιοι που πουλάνε διάφορα είδη» αναφέρει.\nΗ Χρυσάνθη βγαίνει βόλτα με το μωρό της στο καρότσι, για να ξεσκάσει και να απολαύσει τη θέα της θάλασσας. «Φοβάμαι μη γεμίσει τραπεζοκαθίσματα, γίνει σαν πεζόδρομος που στο τέλος δεν θα μπορείς να περπατήσεις από τα τραπέζια και τις καρέκλες. Θεωρώ ότι πρέπει να μείνει ως έχει, για περπάτημα και αναψυχή» τονίζει.\nΟ Ηλίας είναι 22 χρονών και κατεβαίνει για βόλτα με τους φίλους του στην παραλία, ειδικά τώρα που ανοίγει ο καιρός. «Παίρνουμε καφέ από τις αλυσίδες που υπάρχουν, θεωρώ ότι πρέπει να γίνουν πρώτα και μετά να κρίνουμε αν είναι σωστό ή λάθος. Ίσως να έχουν φθηνότερο καφέ και να είναι καλύτερο για εμάς» επισημαίνει.\nΗ Ελένη, μια νέα κοπέλα 27 χρονών, κατεβαίνει συχνά στην παραλία για περπάτημα και για να χαλαρώσει κοιτώντας τη θάλασσα. «Πιστεύω ότι τα τραπεζοκαθίσματα θα αποπροσανατολίσουν το ύφος της Νέας Παραλίας και αυτό που προσφέρει στους πολίτες» σημειώνει. Για τα take away θεωρεί πως αν κάτι γίνει με μέτρο, την ίδια δεν θα την έβρισκε αντίθετη, γιατί έτσι και αλλιώς παίρνει καφέ από τις αλυσίδες που υπάρχουν στην περιοχή.


Σ.ΛΟ.Τ. αριθμ. πρωτ.: 1252 ΕΞ 23.6.2016 Κατηγορίες Οντοτήτων | Taxsolution: Λογιστικές & Χρηματοοικονομικές Υπηρεσίες\n| Blog | Αποφάσεις και Εγκύκλιοι | Σ.ΛΟ.Τ. αριθμ. πρωτ.: 1252 ΕΞ 23.6.2016 Κατηγορίες Οντοτήτων\nΑριθμ. Πρωτ.: 1252 ΕΞ\nΘΕΜΑ: «Κατηγορίες Οντοτήτων»\nΣας παρακαλώ πολύ, επιβεβαιώστε την κατηγορία οντοτήτων στην οποία θα ενταχθούν οι παρακάτω εταιρείες για το 2015:\nΜΙΚΡΗ ΠΟΛΥ ΜΙΚΡΗ ΜΙΚΡΗ ΜΙΚΡΗ ΠΟΛΥ ΜΙΚΡΗ\nΠΟΛΥ ΜΙΚΡΗ ΜΙΚΡΗ ΠΟΛΥ ΜΙΚΡΗ ΠΟΛΥ ΜΙΚΡΗ ΜΙΚΡΗ\nΜΙΚΡΗ ΜΙΚΡΗ ΠΟΛΥ ΜΙΚΡΗ ΜΙΚΡΗ ΜΙΚΡΗ\nΠΟΛΥ ΜΙΚΡΗ ΠΟΛΥ ΜΙΚΡΗ ΜΙΚΡΗ ΠΟΛΥ ΜΙΚΡΗ ΜΙΚΡΗ\nΠΟΛΥ ΜΙΚΡΗ ΠΟΛΥ ΜΙΚΡΗ ΠΟΛΥ ΜΙΚΡΗ ΜΙΚΡΗ ΜΙΚΡΗ\nΕάν δηλαδή υπάρχει μεταβολή στην κατηγορία οντότητας στις χρήσεις 2013-2014, για να την εντάξω ορθά στο 2015, τι πρέπει να ελέγξω;\nΒάσει των κριτηρίων του άρθρου 2 του ν. 4308/14 και των οριζόμενων στη σχετική Λογιστική Οδηγία της ΕΛΤΕ (ταυτόσημα με την ΠΟΛ 1003/2014), για την ταξινόμηση των υποκείμενων οντοτήτων κατά μέγεθος το έτος 2015 λαμβάνονται υπόψη τα ποσά των χρηματοοικονομικών καταστάσεων κατά τα έτη 2013 και 2014. Συνεπώς ο πίνακας έχει ως εξής:\nΠΟΛΥ ΜΙΚΡΗ ΠΟΛΥ ΜΙΚΡΗ ΜΙΚΡΗ\nΠΟΛΥ ΜΙΚΡΗ ΜΙΚΡΗ ΠΟΛΥ ΜΙΚΡΗ\nΠΟΛΥ ΜΙΚΡΗ ΠΟΛΥ ΜΙΚΡΗ ΠΟΛΥ ΜΙΚΡΗ


Κίνδυνος πλειστηριασμού για τα ακίνητα :: Συμβολαιογράφος Μαριανέλλα Αλ. Ιωάννου\nΑρχική » Blog » Κίνδυνος πλειστηριασμού για τα ακίνητα\nΚίνδυνος πλειστηριασμού για τα ακίνητα\nΧωρίς επί της ουσίας δίχτυ ασφαλείας βρίσκονται περί τους 120.000 ιδιοκτήτες ακινήτων, οι οποίοι δίχως νόμο-πλαίσιο προστασίας κινδυνεύουν πλέον από την 1η του νέου έτους, δηλαδή μόλις σε 17 ημέρες, να απολέσουν τα χρεωμένα σπίτια τους. Πιο συγκεκριμένα, το υπουργείο Ανάπτυξης και Ανταγωνιστικότητας, υπό το βάρος των πολιτικών εξελίξεων που προέκυψαν ως απότοκος των πιέσεων της τρόικας και επειδή οι δανειστές ήταν αδιάλλακτοι, δεν προχώρησε, όπως αρχικά είχαν υπάρξει υποσχέσεις, στη νομοθέτηση πλαισίου προστασίας της πρώτης κατοικίας, με αποτέλεσμα όλα τα ενδεχόμενα, ακόμα κι αυτό του πλειστηριασμού κατοικιών, να παραμένουν ανοιχτά.\nΩς δικαιολογία για να μην υπάρξει νομοθετική παρέμβαση ήδη από το υπουργείο Ανάπτυξης προβάλλει το πολιτικό σκηνικό που πλέον μονοθεματικά προσανατολίζεται προς την κατεύθυνση εκλογής Προέδρου της Δημοκρατίας. Παράλληλα κύκλοι περί τον κ. Σκρέκα ενημερώνουν ότι, λόγω της στάσης των τεσσάρων μεγάλων συστημικών τραπεζών, δεν υπάρχει θέμα πλειστηριασμού ακινήτων, αν και κάτι τέτοιο δεν ισχύει για όλες τις κατοικίες, καθώς οι πιο ακριβές -άνω των 300.000 ευρώ- και μεγάλες σε επιφάνεια κινδυνεύουν - το ίδιο συμβαίνει και για τα εμπορικά ακίνητα. Παρ’ όλα αυτά όσο θετικές κι αν είναι οι διαθέσεις των τραπεζών, μια σοβαρή κοινωνία δεν μπορεί να αφήνει τόσο σημαντικές εκκρεμότητες ανοιχτές και χιλιάδες πολίτες ακάλυπτους σε ένα τόσο σημαντικό κοινωνικό ζήτημα. Επίσης ουδείς γνωρίζει τι πρόκειται να γίνει με άλλες -εκτός των τεσσάρων- τράπεζες και τα επισφαλή στεγαστικά τους δάνεια. Σύμφωνα με έγκυρες νομικές πηγές λοιπόν, εντός των επομένων ημερών οποιοσδήποτε θελήσει, μπορεί να ζητήσει να πλειστηριαστούν κατοικίες λόγω μη πληρωμής των δανειακών υποχρεώσεων από την πλευρά πολιτών. Ταυτόχρονα, η όποια πολιτική αλλαγή ενδεχομένως να οδηγήσει και σε νέα δεδομένα χιλιάδες πολίτες που δεν γνωρίζουν ποια θα είναι η τύχη τους ως προς τα δάνεια που κατά καιρούς έχουν λάβει. Σύμφωνα με τη νομοθεσία και την πρόσφατη παρέμβαση του υπουργείου Δικαιοσύνης, λόγω των επικρατουσών συνθηκών, τουλάχιστον μέχρι το τέλος του 2015 ως βάση υπολογισμού της αξίας των ακινήτων κατά τον πλειστηριασμό παραμένουν οι αντικειμενικές αξίες. Να θυμίσουμε ότι στο νομοσχέδιο για την αναμόρφωση του Κώδικα Πολιτικής Δικονομίας προβλεπόταν αρχικά ότι οι τιμές εκκίνησης των πλειστηριασμών θα διαμορφώνονται σύμφωνα με τις πολύ χαμηλές εμπορικές αξίες των ακινήτων και όχι σύμφωνα με την αντικειμενική αξία, η οποία είναι αρκετά υψηλότερη.\nΣύμφωνα με πληροφορίες του «bussines stories», ήδη χιλιάδες είναι οι πολίτες που ζητούν πληροφορίες για το τι πρόκειται να γίνει με το συγκεκριμένο ζήτημα και απευθύνονται σε δικηγορικά γραφεία και ενώσεις δανειοληπτών για να πληροφορηθούν τρόπους αντιμετώπισης των κινδύνων που προκύπτουν λόγω αυτής της στάσης του υπουργείου. Παράλληλα, εντύπωση προκαλεί το γεγονός ότι ο υπουργός Ανάπτυξης δεν έχει κάνει καμία παρέμβαση, ούτε καν δήλωση για το ζήτημα της διευθέτησης των κόκκινων στεγαστικών δανείων, σε μια περίοδο κρίσιμη καθώς η χώρα οδεύει προς νέα πολιτικά δεδομένα. Από τη μεριά της κυβέρνησης απλώς υπογραμμίζεται πως, αφού δεν υπάρχει ρύθμιση για τα κόκκινα στεγαστικά δάνεια έμμεσα (όμως και πάλι ασαφώς και δίχως ευκρινές πλαίσιο νομοθετικής προστασίας), η κύρια κατοικία θα συνεχίσει να προστατεύεται από την 1η Ιανουαρίου του 2015, επειδή από το νέο έτος τίθενται σε εφαρμογή άρθρα του νόμου 4224/2013 που προβλέπουν τον κώδικα δεοντολογίας των τραπεζών, τον συνεργάσιμο δανειολήπτη και τις εύλογες δαπάνες διαβίωσης των νοικοκυριών.\nΜε πιο απλά λόγια, οι τράπεζες θα ξεκινήσουν να ρυθμίζουν πιο μαζικά και πιο δυναμικά δάνεια των νοικοκυριών με νέες χαμηλότερες δόσεις επιμηκύνοντας τη διάρκεια αποπληρωμής ή προχωρώντας ακόμη και σε γενναίες αναδιαρθρώσεις. Ετσι, οι δανειολήπτες από τη στιγμή που θα πληρώνουν, θα κρατάνε «ζωντανά» τα δάνειά τους και δεν θα κινδυνεύουν να χάσουν την κατοικία τους. Πηγές του υπουργείου Ανάπτυξης επισημαίνουν ακόμη ότι πέρα από τα προαναφερόμενα (ρυθμίσεις τραπεζών και νόμος 4224/2013) οι δανειολήπτες έχουν ακόμη ένα καταφύγιο για την προστασία της κύριας κατοικίας τους. Ο λόγος για τον νόμο Κατσέλη. Τα άρθρα του προσφέρουν την προστασία της κύριας κατοικίας αλλά και συνολικά της περιουσίας του οφειλέτη από τη στιγμή που εκείνος θα υποβάλει την αίτηση στο Ειρηνοδικείο μέχρι και την έκδοση απόφασης. Υπενθυμίζεται ότι με τα τελευταία στοιχεία της ΤτΕ, τα μη εξυπηρετούμενα στεγαστικά δάνεια στο τέλος Μαρτίου διαμορφώθηκαν στο 27,3% έναντι 3,6% που ήταν πριν από την κρίση (Δεκέμβριος 2007).


Ο πατέρας του Μπόρις Τζόνσον ήρθε στην Ελλάδα, μέσω Βουλγαρίας, αγνοώντας την απαγόρευση πτήσεων - Ελλάδα - Νέα Κρήτη\nΤώρα διαβάζετε: Ο πατέρας του Μπόρις Τζόνσον ήρθε στην Ελλάδα, μέσω Βουλγαρίας, αγνοώντας την απαγόρευση πτήσεων\n«Παίρνουν πολύ σοβαρά τον κορωνοϊό εδώ στην Ελλάδα\nΠριν από την έναρξη του lockdown, ισχυρίστηκε πως θα συνεχίσει να πηγαίνει στην παμπ, παρά το γεγονός πως οι ηλικιωμένοι έπρεπε να παραμείνουν στα σπίτια τους. Όπως είχε δηλώσει: «Φυσικά θα πάω σε μια παμπ, αν το θελήσω. Οι ιδιοκτήτες των παμπ χρειάζονται λίγο κόσμο, δεν θέλουν να μην πηγαίνει κανένας».


Πρώτο Trailer Απο Το "Altered Carbon" Του Netflix" - Cinemode.gr\nΒρίσκεστε σε:Home»Τηλεοπτικές Σειρές»Πρώτο Trailer Απο Το "Altered Carbon" Του Netflix"\nΑπο Cinemode στις\t 04/12/2017 Τηλεοπτικές Σειρές\nΤο Netflix κυκλοφόρησε το πρώτο trailer απο το "Altered Carbon", την νέα sci-fi τηλεοπτική σειρά που αποτελεί την ακριβότερη παραγωγή που έχει υλοποιήσει μέχρι σήμερα η υπηρεσία streaming. Το πρώτο trailer φανερώνει μια sci-fi σειρά με hardcore τόνο και υψηλό επίπεδο παραγωγής, που θυμίζει περισσότερο κινηματογραφική ταινία και λιγότερο τηλεοπτική σειρά.\nΣτον πρωταγωνιστικό ρόλο του Takeshi Kovacs βρίσκεται ο Joel Kinnaman ("The Killing", "Suicide Squad"), ενώ πρωταγωνιστούν επίσης οι James Purefoy ("The Following", "Hap and Leonard"), Martha Higareda ("Royal Pains"), Dichen Lachman ("The Last Ship"), Leonardo Nam ("Westworld"), Renee Elise Goldsberry, Ato Essandoh, Chris Conner και Will Yun Lee.\nΤο "Altered Carbon" θα διατεθεί μέσα απο το Netflix στις 2 Φεβρουαρίου.


ΓΥΑΛΙΑ ΗΛΙΟΥ OAKLEY TURBINE ROTOR 9307 08 PRIZM DEEP H2 1 | ανδρικά αγορα ver1.\nΓυαλια Hλιου Ανδρικά oakley: Turbine Rotor 9307 08 prizm deep h2o polarized size 1\nWrap Around , χρώμα μαύρο acetate , με φακούς μπλε καθρέφτη Polarized οργανικοί , Polarized\nΚωδικος Eye-Shop : 71427 UPC : 888392191090\n5,00 stars Average rating από σύνολο 2 Αξιολογήσεις\nΤιμή 154,94€ Από: 264,00€\nOAKLEY TURBINE ROTOR 9307\nOakley Turbine Rotor 9307 08 Prizm Deep H2O polarized 01 σκελετός acetate μαύρο, φακοί μπλε καθρέφτη Polarized Ανδρικό Full Rim\n• Μοντελο: TURBINE ROTOR 9307\n• Χρωμα: 08 prizm deep h2o polarized\n• Μεγεθος: 1 mm\n• Μηκος Βραχιονων: 132 mm\n• UPC: 888392191090\nΕίναι τα Γυαλια Ηλιου OAKLEY TURBINE-ROTOR-9307 08 prizm deep h2o polarized, ανδρικά, μοδάτα, σε δυναμικό σχήμα wrap around. Πρόκειται για γυαλια ηλιου με σκελετό plastic κατασκευασμένο από acetate και σε απόχρωση μαύρο.\nΟι φακοί στα Γυαλια Ηλιου OAKLEY TURBINE-ROTOR-9307 είναι μπλε καθρέφτη polarized και 100% απορροφητικοί στην UV ακτινοβολία για απόλυτη προστασία στον ήλιο.\nΓια μοναδικές εμφανίσεις, εντυπωσιάστε φορώντας τα Γυαλια Ηλιου oakley TURBINE-ROTOR-9307 08 prizm deep h2o polarized!!!\nΤο προϊόν αυτό έχει εξαντληθεί και δεν είναι άμεσα διαθέσιμο στο χρώμα 08 prizm deep h2o polarized.\nOAKLEY-TURBINE-ROTOR-9307 08 prizm deep h2o polarized Γυαλια Ηλιου\n3. Γυαλια Ηλιου OAKLEY Ανδρικά\n4. Γυαλια Ηλιου OAKLEY Ανδρικά μαύρο\n5. Γυαλια Ηλιου OAKLEY Ανδρικά μαύρο acetate\n6. Γυαλια Ηλιου OAKLEY Ανδρικά μαύρο acetate full rim\n7. Γυαλια Ηλιου OAKLEY Ανδρικά μαύρο acetate full rim wrap around\n8. Γυαλια Ηλιου OAKLEY Ανδρικά μαύρο acetate full rim wrap around μπλε καθρέφτη polarized\n9. Γυαλια Ηλιου OAKLEY μαύρο\n11. Γυαλια Ηλιου OAKLEY full rim\n13. Γυαλια Ηλιου OAKLEY μπλε καθρέφτη polarized\n14. Γυαλια Ηλιου OAKLEY μαύρο acetate\n15. Γυαλια Ηλιου OAKLEY μαύρο full rim\n16. Γυαλια Ηλιου OAKLEY μαύρο wrap around\n17. Γυαλια Ηλιου OAKLEY μαύρο μπλε καθρέφτη polarized\nΑξιολόγηση Προϊόντος OAKLEY TURBINE ROTOR 9307\n5,00 stars - Average rating από σύνολο 2 Reviews\n2 Αξιολόγηση Reviews για το προϊόν oakley Turbine Rotor 9307\nγιωτης Μ. / Βεροια\n20/10/2018 4:23:00 πμ\nTurbine Rotor 9307 16 Pol Clear Pr\nευτυχία Ο. / Θεσσαλονικη\n2/7/2018 11:12:00 μμ\nΤα λατρεύωωωω .. Turbine Rotor 9307


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - Πολύτιμες συμβουλές προς τους μπαμπάδες, όταν θηλάζει το μωρό\nΕίναι περιττό να πούμε ότι ο ρόλος του πατέρα είναι πολύ σημαντικός για τη ζωή όλης της οικογένειας, αλλά μερικές φορές μπορεί να είναι δύσκολο να καταλάβετε πώς μπορείτε να συμμετέχετε – ειδικά κατά τους πρώτους μήνες της ζωής του μωρού.\nΕίναι σημαντικό να γνωρίζετε ότι μικρά πράγματα από μέρους σας, μπορεί να κάνουν μεγάλη διαφορά σ’ αυτή τη φάση των πρώτων εβδομάδων: μια ενθαρρυντική κουβέντα προς τη σύντροφό σας που προσπαθεί να προσαρμοστεί στο νέο της ρόλο, η προθυμία σας να βοηθήσετε με τις δουλειές του σπιτιού ή να κρατήσετε το μωρό για να κοιμηθεί εκείνη λίγο, η υπεράσπισή της όταν φίλοι και συγγενείς αμφισβητούν την επιλογή της να θηλάσει αποκλειστικά – όλα αυτά είναι μικρές κινήσεις που δείχνουν στη σύντροφό σας ότι την υποστηρίζετε στην απόφασή της να θηλάσει και ότι θα συνεχίσετε να την υποστηρίζετε.\nΠολλές έρευνες έχουν δείξει ότι η υποστήριξη του συζύγου είναι ο πιο καθοριστικός παράγοντας για να επιλέξει μια γυναίκα να θηλάσει ή για να συνεχίσει τον θηλασμό. Στο κάτω-κάτω, είστε ο πατέρας του παιδιού και μάλλον, ο καλύτερος φίλος της γυναίκας σας. Υποστηρίζοντας την απόφασή της να προσφέρει στο παιδί σας την καλύτερη δυνατή διατροφή, οι πράξεις σας θα έχουν άμεσο αντίκτυπο στην ζωή του μωρού σας.\nΈνα από τα πρώτα πράγματα που πρέπει να κάνετε σαν πατέρας ενός μωρού που θηλάζει, είναι να εκπαιδευτείτε και να μάθετε για τα οφέλη του θηλασμού. Θα μπορούσατε να ρωτήσετε τον παιδίατρό σας για τα πλεονεκτήματα του μητρικού έναντι του ξένου γάλακτος και να του ζητήσετε να σας πει τι θα πρέπει να περιμένετε πρακτικά κατά τους πρώτους μήνες της ζωής του μωρού.\nΕάν υπάρχει δυνατότητα, παρακολουθήστε μαθήματα θηλασμού μαζί με τη σύντροφό σας. Κατανοώντας τη διαδικασία του θηλασμού, θα μπορείτε να βοηθήσετε καλύτερα τη σύζυγό σας μετά τον τοκετό καθώς θα μαθαίνει την τεχνική του να βάζει το μωρό στο στήθος σωστά και να πιάνει σωστά τη θηλή. Μαθαίνοντας τα πλεονεκτήματα του θηλασμού, θα μπορείτε καλύτερα να εξηγήσετε την επιλογή σας στην υπόλοιπη οικογένεια και στους φίλους σας οι οποίοι μπορεί να μη συμφωνούν μ’ αυτή την επιλογή. Θυμηθείτε ότι πολλοί άνθρωποι ακόμα δεν είναι ενημερωμένοι για τα πολλαπλά οφέλη του θηλασμού και δεν έχουν θηλάσει οι ίδιοι τα παιδιά τους.\nΣτην κλινική, μπορείτε να βοηθήσετε τη σύζυγό σας να θηλάσει αμέσως μετά τη γέννα, βοηθώντας την να καθίσει αναπαυτικά. Για όσες μέρες θα βρίσκεστε στην κλινική μπορείτε εναλλάξ με τη γυναίκα σας να κρατάτε, να κουνάτε και να αλλάζετε τις πάνες του μωρού ώστε εκείνη να ξεκουράζετε ανάμεσα στους θηλασμούς. Επίσης μπορείτε να υποστηρίξετε την κοινή σας απόφαση να μη δοθεί στο μωρό πιπίλα ή συμπλήρωμα ξένου γάλακτος, εκτός κι αν υπάρει ξεκάθαρη ιατρική ένδειξη. Εάν δεν είναι δυνατόν να έχετε το μωρό μαζί σας στο δωμάτιο λόγω κάποιας ασθένειας, μπορείτε να ζητήσετε μια αντλία για να αντλεί το γάλα η γυναίκα σας και να τη βοηθήσετε με τη συναρμολόγηση και τη χρήση της.\nΑπ' τη στιγμή που θα γυρίσετε στο σπίτι και θα ξεκινήσει η ζωή σας ως οικογένεια, ο ρόλος σας ως συζύγου μιας θηλάζουσας μητέρας θα έχει μια καινούρια σημασία. Καθώς η γυναίκα σας θα επικεντρωθεί στη ρουτίνα του θηλασμού, εσείς μπορείτε να εστιάσετε την προσοχή σας στην καλή λειτουργία του σπιτιού και να λειτουργήσετε προστατευτικά σε περιπτώσεις διαταραχής του θηλασμού. Εάν είναι δυνατόν, πάρτε μερικές μέρες άδεια από τη δουλειά σας για να μπορείτε να ετοιμάζετε εσείς το φαγητό, να βάζετε πλυντήριο, να κρατήσετε απασχολημένα τα μεγαλύτερα παιδιά, με λίγα λόγια για να δώσετε χρόνο στη μητέρα και το μωρό να αφοσιωθούν στο θηλασμό και να ξεκουραστούν όσο χρειάζεται.\nΠροσφέρετε στη σύζυγό σας φαγητό και νερό καθώς θηλάζει, φέρτε της μαξιλάρια εάν χρειάζεται, φέρτε της το τηλέφωνο, ένα βιβλίο, οτιδήποτε θα ήθελε να έχει κοντά της καθώς θηλάζει. Εάν καταλάβετε ότι έχει προβλήματα με το θηλασμό – εάν πονάει το στήθος της ή ανησυχεί ότι δεν έχει αρκετό γάλα – κάντε τις δικές σας παρατηρήσεις για να διορθώσει την τεχνική της.\nΕάν βλέπετε ότι πασχίζει πολύ αλλά είναι απρόθυμη να ζητήσει βοήθεια, θυμίστε της ότι ο θηλασμός του μωρού είναι προτεραιότητα για όλη την οικογένεια, ενθαρρύνετέ την να ζητήσει επαγγελματική βοήθεια και πέστε της ότι είστε εκεί για να τη βοηθήσετε με κάθε τρόπο. Προσφερθείτε να τηλεφωνήσετε εκ μέρους της και να κανονίσετε εσείς κάποιο ραντεβού. Θα εκτιμήσει το ενδιαφέρον σας και την υποστήριξή σας.\nΚαθώς ο γονεϊκός ρόλος θα γίνεται όλο και πιο οικείος και για τους δυο σας, θα μπορείτε να αλλάζετε τις πάνες του μωρού, να του κάνετε μπάνιο, ή να παίζετε μαζί του, ώστε η σύζυγός σαν να ξεκουράζετε ανάμεσα στους θηλασμούς ή να έχει λίγο χρόνο για τον εαυτό της. Αυτές οι δραστηριότητες με το μωρό σας δίνουν μια μοναδική ευκαιρία να δημιουργήσετε τη δική σας ιδιαίτερη σχέση μαζί του.\nΜετά το θηλασμό, το μωρό θα χαρεί πολύ να κουρνιάσει στο στήθος του μπαμπά του για ένα υπνάκο ή άλλες φορές μπορεί να θέλει να παίξει μαζί σας. Κάντε αυτές τις στιγμές μοναδικές – μιλήστε και χαμογελάστε στο μωρό καθώς του αλλάζετε πάνα, παίξτε μαζί του και πιτσιλήστε το όταν κάνει μπάνιο, πάρτε το αγκαλιά και περπατήστε μαζί του όταν κλαίει και ανακαλύψτε μικρά αστεία που θα κάνει μόνο όταν είναι μαζί σας. Επίσης, τα μωρά λατρεύουν να συμμετέχουν σε δραστηριότητες των μεγάλων, όπως οι βόλτες έξω από το σπίτι ή το διάβασμα βιβλίων και περιοδικών. Εάν το μωρό σας έχει συχνά τέτοιου είδους δραστηριότητες και χρόνο μαζί σας, θα καταλάβει ότι ο μπαμπάς δεν είναι απλώς το υποκατάστατο της μαμάς.\nΜετάφραση – Επιμέλεια: Βίκυ Φαρδογιάννη – IBCLC κι επιστημονική συνεργάτιδα του 4yourfamily.gr\nΤελευταία τροποποίηση: Παρασκευή, 31 Ιανουάριος 2014 16:27\nΠερισσότερα σε αυτή την κατηγορία: « Ατομική τράπεζα μητρικού γάλακτος!\tΚαισαρικές "ρουτίνας"! Οι επιστήμονες προειδοποιούν... »


ΜΙΑ ΑΚΟΜΗ ΗΜΕΡΑ ΣΤΗ ΧΕΡΣΟΝΗΣΟ ΤΗΣ ΚΡΗΤΗΣ! – MyLandingRunway\nDAYS AND PLACES, Greek Landings, Islands, Travel Απρίλιος 23, 2015 Αύγουστος 7, 2017\nΑν νόμιζες ότι η Χερσόνησος ολοκληρώθηκε, έκανες λάθος! Έχουμε ακόμη μια ημέρα να θυμηθούμε μαζί. Γιατί μπορεί ο καιρός να πέρασε, αλλά οι στιγμές μένουν ακόμη ζωντανές στο μυαλό!\nΚυριακή πρωί, η ημέρα ηλιόλουστη και μετά από ένα καλό πρωινό (το έχουμε πει, επιβάλλεται πάντα) βρεθήκαμε στις εγκαταστάσεις τένις του ξενοδοχείου μας. Ήμασταν παρόντες στο 6o τουρνουά τένις Hellenic Zeus Circuit Hersonissos. Πρόκειται για το πρώτο επίπεδο του επαγγελματικού τουρνουά, που επισκέπτονται αθλητές από 45 χώρες. Φιλοξενείται στο Lyttos Beach και πρόκειται για ένα ιδιαίτερα σημαντικό event, καθώς βοηθά στην επιμήκυνση της τουριστικής περιόδου (οι αθλητές μαζί με τους συνοδούς τους έρχονται στο νησί από αρχές Μαρτίου) και επίσης, προωθεί τον εναλλακτικό/ θεματικό τουρισμό! Ακόμη, ως γνήσιοι travel bloggers που δεν μένουμε μόνο στα προφανή (!) τρυπώσαμε και στα παρασκήνια και είδαμε πως φτιάχνονται-συντηρούνται οι ρακέτες!!\nΟ κ. Γιάννης Βουράκης, ο διοργανωτής του event, μας μίλησε για το τουρνουά και μας γνώρισε τον Κωνσταντίνο Οικονομίδη, τον μεγαλύτερο Έλληνα τενίστα!\nΜιλήσαμε μαζί του και μας είπε, ανάμεσα σε άλλα, ότι παίζει τένις από τα 5 του χρόνια, ότι πλέον προπονεί άλλους αθλητές και ότι τόσα χρόνια ταξίδευε πολύ για αγώνες. «Τα ταξίδια είναι στάση ζωής, μια διαφυγή που δεν περιγράφεται» μας είπε κι εμείς δεν μπορούσαμε παρά να συμφωνήσουμε απόλυτα μαζί του!\nΣτη συνέχεια, και προτού παρευρεθούμε στο επόμενο σημαντικό αθλητικό δρώμενο, πήγαμε στο χωριό Επισκοπή. Εκεί, στον Λόφο Τουπάκι, ο Πολιτιστικός Σύλλογος Επισκοπής διοργάνωσε για 2η χρονιά τη συλλογή χόρτων από τους κατοίκους. Βοτανολόγοι και ερευνητές περπατούν στο βουνό μαζί με τους κατοίκους και μαθαίνουν να διαλέγουν χόρτα. Εσύ ήξερες ότι υπάρχουν 800 είδη χόρτου; Βεβαίως! 800 είδη με διαφορετικές ιδιότητες το καθένα. Εμείς ακολουθήσαμε τον κ. Ζαχαρία Κυπριωτάκη, βοτανολόγο, ακούσαμε κάποια πράγματα, δυστυχώς όχι πολλά, γιατί έπρεπε να προλάβουμε το αθλητικό event που σου έλεγα! Χάσαμε και τις χορτόπιτες που θα έφτιαχναν μετά στην Επισκοπή, αλλά άξιζε.\nΤην Κυριακή 29 Μαρτίου διοργανώθηκαν στη Χερσόνησο, οι πρώτοι Παραθαλάσσιοι Αγώνες Δρόμου (1st Hersonissos Seaside Run) προς τιμή των αυτιστικών παιδιών. Ο «δικός» μας μάλιστα, ο Κώστας από το RUNVEL έτρεξε και 10 χιλιόμετρα, πήρε και μετάλλιο!\nΤελευταία στάση της ημέρας μας στη Χερσόνησο ήταν το Λαογραφικό Μουσείο του Λυχνοστάτη. Η αλήθεια είναι ότι εμείς αρχικά σταθήκαμε στη λέξη «μουσείο» και η πρώτη μας αντίδραση ήταν κάπως έτσι «ωχ, πάλι ένα κλασικό μουσείο θα είναι», «ελπίζουμε να μην μείνουμε πολύ ώρα εκεί» κτλ. (Δεν είμαι και ιδιαίτερα μεγάλη φαν των μουσείων, με κάποιες εξαιρέσεις βέβαια. Προτιμώ να μαθαίνω ένα μέρος με περιπλανήσεις, βόλτες και συζητήσεις με ντόπιους).\nΜέχρι που αντικρίσαμε αυτό.\nΉταν η πρώτη φορά που δεν ήθελα να φύγω από Μουσείο. Ήταν η πρώτη φορά που μια τέτοια επίσκεψη με συνεπήρε τόσο! Ένα πραγματικό στολίδι της Κρήτης, για να μην πω της Ελλάδας! Είναι το (οικογενειακό) Μουσείο Παραδοσιακής Ζωής της Κρήτης, το Μουσείο της «πέτρας και της μαντινάδας, της φύσης και της τέχνης». Είδαμε- απολαμβάνοντας σπιτική κανελάδα- ένα βιντεάκι στο οποίο μιλά ο ιδιοκτήτης κ. Γιώργης Μαρκάκης, ο πατέρας του τωρινού ιδιοκτήτη και διευθυντή κ. Γιάννη Μαρκάκη. Εκεί, ο κ. Γιώργης περιγράφει συνοπτικά την ιστορία του χώρου. Ξεκίνησε να χτίζεται το 1986 και όταν όλοι έλεγαν ότι αυτή η ιδέα είναι τρελή, ο ιδιοκτήτης απαντούσε «είναι κάτι σίγουρα τρελό, αλλά ωραίο»! Ο χώρος όλος, έχει εμπνευστεί από την ιστορία, την φύση και την παράδοση της Κρήτης. Μπορεί τα βασικά υλικά που χτίστηκε να είναι η πέτρα και το ξύλο, το σπουδαιότερο όλων, όμως, είναι η ψυχή. Η αγάπη και η πίστη στο εγχείρημα αυτό είναι εμφανή σε κάθε χώρο. Στην αυλή, στους εσωτερικούς χώρους, στο παλιό σχολείο με τα χαραγμένα θρανία, στην απίστευτη μυρωδιά του ξύλου, στο δωμάτιο που με μαντινάδες περιγράφεται μια ερωτική ιστορία, στις λεπτομέρειες του σπιτιού. Είναι όλες αυτές οι λεπτομέρειες… Είναι τα μικρά καρεκλάκια γύρω από το τζάκι, είναι το χαραγμένο παλιό ρολόι, είναι το κρεβατάκι μωρού, η βιβλιοθήκη, είναι το σκάλισμα στους κορμούς. Είναι όλα αυτά που μαρτυρούν την ανθρώπινη παρουσία και αποκλίνουν από ο,τιδήποτε βιομηχανικό και τυποποιημένο. Θα καταλάβεις από τις φωτογραφίες… Είναι αρκετές, αλλά αξίζει να τις δεις!\nΝα σε διακόψω λίγο εδώ και να σου πω εδώ ότι επειδή όταν αντίκρισα την βιβλιοθήκη με τα πολλά παλιά βιβλία ενθουσιάστηκα, ο κ. Γιάννης Μαρκάκης μου έκανε ένα δώρο! Ένα παιδικό βιβλίο (ναι, δεν θα τα βαρεθώ ποτέ!) με φανταστική εικονογράφηση!\nΚαι κάπως έτσι ολοκληρώθηκε η περιπλάνησή μας στη Χερσόνησο της Κρήτης. Επόμενη στάση το Ηράκλειο, μια σύντομη βόλτα εκεί και μετά αεροδρομιάκι και πτήση για Αθήνα. Το βράδυ της Κυριακής με βρήκε κουρασμένη, αλλά τόσο χαρούμενη, τόσο γεμάτη! Γνώρισα υπέροχους ανθρώπους, ταξίδεψα με επίσης υπέροχους συνοδοιπόρους και είδα ιδιαίτερα πράγματα. Ναι, Χερσόνησος και Μάλια δεν είναι μόνο καλοκαίρι και τουρίστες. Είναι αληθινοί άνθρωποι, είναι μουσεία φτιαγμένα με ψυχή, είναι σπιτικές μαγειρικές, είναι θεματικός τουρισμός και συλλογικές τοπικές δράσεις. Αρκεί να ρωτάς και φυσικά, να έχεις τα μάτια σου ανοιχτά…!\nΥΓ: Ευχαριστούμε και το Crazy Plane που ήταν πάντα μαζί μας για το φωτογραφικό υλικό και τα βίντεο. Σας κουράσαμε λίγο, αλλά περάσατε καλά μαζί μας, έτσι δεν είναι;! 🙂\nκρήτη, μαλια κρητη, μαλια τι να κανω, χερσονησος κρητη\nΜε αφορμή μια ερώτηση που μου έγινε πρόσφατα από την Ανθή, αν...\nPrevious articleΓνωριζοντας το Βελγιο\nNext articleΤΑ ΤΑΞΙΔΙΑ, ΤΑ ΡΑΔΙΟΦΩΝΙΚΑ


ΠΕΡΙΣΣΟΤΕΡΑ - Nicopolis Press - Online Εφημερίδα της Πρέβεζας\nΤρίτη, 28 Ιουνίου, 2022 6:48 πμ.\nHome Category ΠΕΡΙΣΣΟΤΕΡΑ\nΤήν Κυριακή 10 Ἀπριλίου 2022 καί ὥρα 7:00 μ.μ. στόν Ἱερό Ναό Ἁγίου Νεκταρίου Πρεβέζης θά τελεσθεῖ ὁ ΣΤ’ Κατανυκτικός Ἑσπερινός. Θά χοροστατήσει ὁ Σεβ. Μητροπολίτης μας κ. Χρυσόστομος καί...\nΎστερα από πρόσκληση του Ινστιτούτου εργασίας της ΓΣΕΕ Ηπείρου, χθες 05/04/2022, αντιπροσωπεία του σωματείου μας επισκέφτηκε το χώρο του Ινστιτούτου στην Πρέβεζα, όπου οι επαγγελματικοί σύμβουλοι του ΙΝΕ, κ. Πολυμέρης...\nΣυνελήφθησαν χθες (06-04-2022) το βράδυ σε περιοχή της Πρέβεζας από αστυνομικούς της Ομάδας Δημόσιας Ασφάλειας του Τμήματος Ασφάλειας Πρέβεζας δύο ημεδαποί, που κατηγορούνται για παράνομη οπλοκατοχή. Ειδικότερα, η σύλληψη πραγματοποιήθηκε...\nΣτον Εισαγγελέα Πλημμελειοδικών Πρέβεζας οδηγήθηκαν το μεσημέρι της Πέμπτης οι δύο δράστες που συνελήφθησαν ύστερα από συντονισμένες και με μεθοδικές έρευνες από την Ομάδα Δημόσιας Ασφάλειας του Τμήματος Ασφάλειας Πρέβεζας....\nΤο Επιμελητήριο Πρέβεζας ενημερώνει τις επιχειρήσεις μέλη του ότι ανοίγει σήμερα η διαδικασία υποβολής αιτημάτων πληρωμής για τους παρόχους του προγράμματος «Τουρισμός για Όλους» (καταλύματα και τουριστικά γραφεία), για voucher...\nΟι υποψήφιοι εξεταζόμενοι των πανελληνίων εξετάσεων, καθώς και οι μαθητές της Α & Β Λυκείου ΓΕΛ (Ημερήσιων – Νυκτερινών) & ΕΠΑΛ βιώνουν ένα ψυχολογικό μαρτύριο και έχουν χάσει τελείως την...\nΤήν Κυριακή τῆς Τυρινῆς 6η Μαρτίου 2022 καί ὥρα 7:00 μ.μ. στόν Ἱερό Μητροπολιτικό Ναό Ἁγίου Χαραλάμπους Πρεβέζης θά τελεσθεῖ ὁ Κατανυκτικός Ἑσπερινός τῆς Συγχωρήσεως. Τήν Καθαρά Δευτέρα 7 Μαρτίου...\nΟ Διευθυντής και το προσωπικό της Δευτεροβάθμιας Εκπαίδευσης Πρέβεζας εκφράζουν τη βαθιά τους θλίψη για την απώλεια του συναδέλφου, Γιώργου Φραγκούλη. Εκφράζουμε τα ειλικρινή μας συλλυπητήρια στην οικογένεια του εκλιπόντος ...\nΚύριε Διοικητή, Το Μουσικό Σχολείο Πρέβεζας ιδρύθηκε το 2009 (ΦΕΚ 1173/17-6-09)) και στεγάζεται στην Οδό Ιωαννίνων 210 (πρώην κτίρια ΤΕΙ,έναντι ΚΤΕΛ). Ο συνολικός αριθμός των μαθητών που φοιτούν, ξεπερνάει τους...\nTην Τετάρτη 9 Φεβρουαρίου 2022 πραγματοποιήθηκε η συνεδρίαση του Περιφερειακού Συμβουλίου Τουρισμού, η πρώτη με τον νέο υπουργό κ. Βασίλη Κικίλια, στην οποία παρευρίσκονταν οι Περιφερειάρχες και θεματικοί αντιπεριφερειάρχες από...\nRAPID TEST UNESCO ΑΓΡΟΤΕΣ ΑΘΛΗΤΙΣΜΟΣ ΑΜΕΑ ΑΝΑΠΤΥΞΗ ΤΩΡΑ ΑΡΤΑ ΑΣΤΥΝΟΜΙΚΑ ΒΑΣΙΛΗΣ ΚΩΝΣΤΑΣ ΓΕΩΡΓΑΚΟΣ ΝΙΚΟΣ ΓΙΑΝΝΗΣ ΜΠΟΥΡΗΣ ΔΗΜΗΤΡΗΣ ΤΣΑΝΤΟΥΛΑΣ ΔΗΜΟΣ ΖΗΡΟΥ ΔΗΜΟΣ ΠΑΡΓΑΣ ΔΗΜΟΣ ΠΡΕΒΕΖΑΣ ΔΗΜΟΤΙΚΟ ΣΥΜΒΟΥΛΙΟ ΠΡΕΒΕΖΑΣ ΕΚΚΛΗΣΙΑ ΕΛΛΑΔΑ ΕΝΩΣΗ ΑΣΤΥΝΟΜΙΚΩΝ ΠΡΕΒΕΖΑΣ ΕΝΩΣΗ ΓΟΝΕΩΝ ΚΑΙ ΚΗΔΕΜΟΝΩΝ ΕΠΙΜΕΛΗΤΗΡΙΟ ΠΡΕΒΕΖΑΣ ΕΣΤΙΑΣΗ ΕΤΑΙΡΕΙΑ ΒΥΖΑΝΤΙΝΩΝ ΜΕΛΕΤΩΝ Ν. ΠΡΕΒΕΖΗΣ ΗΠΕΙΡΟΣ ΚΑΙΡΟΣ ΚΟΙΝΩΝΙΑ ΚΟΡΟΝΟΪΟΣ ΜΟΥΣΙΚΟ ΣΧΟΛΕΙΟ ΠΡΕΒΕΖΑΣ ΜΠΑΡΚΑΣ ΚΩΣΤΑΣ Ν.Ε ΚΙΝΑΛ ΠΡΕΒΕΖΑΣ ΟΡΙΖΟΝΤΕΣ ΗΠΕΙΡΟΥ ΠΑΓΚΟΣΜΙΑ ΗΜΕΡΑ ΤΗΣ ΓΥΝΑΙΚΑΣ ΠΑΙΔΕΙΑ ΠΑΣ ΠΡΕΒΕΖΑ ΠΟΛΙΤΙΚΗ ΠΟΛΙΤΙΣΜΟΣ ΠΟΛΙΤΙΣΤΙΚΟΣ ΣΥΛΛΟΓΟΣ ''ΠΡΕΒΕΖΑ'' ΠΡΕΒΕΖΑ ΣΠΥΡΟΣ ΡΙΖΟΠΟΥΛΟΣ ΣΤΡΑΤΟΣ ΙΩΑΝΝΟΥ ΣΥΡΙΖΑ ΤΟΠΙΚΑ ΤΟΥΡΙΣΜΟΣ ΥΓΕΙΑ Φ.Γ.Σ ΠΡΕΒΕΖΑΣ


70 -> 50 STONES...?! ~ cibus♥۩\n70 -> 50 STONES...?!\nSaturday, February 20, 2010 cibus♥I\nΧμ...έχετε ζυγιστεί τελευταία;...Ακούω...! (και μια λιπομέτρηση δε θά'ταν κακή ιδέα :P) Ό,τι και να δείξει η ζυγαριά πάντως αποκλείεται να ξεπερνά τα 444kg !!! (70 stones ), αφού την ''πρωτιά'' παγκοσμίως κατέχει ο 48χρονος πρώην ταχυδρόμος Paul Mason από την Αγγλία.\nΟ καημένος κυριούλης, που βλέπετε παραπάνω, συνήθιζε να καταναλώνει 20.000 θερμίδες ημερησίως! Όταν μάλιστα κάποια στιγμή χρειάστηκε να μεταφερθεί στο νοσοκομείο, κλήθηκε η πυροσβεστική προκειμένου να γκρεμίσει τοίχο της κατοικίας του, καθώς ήταν αδύνατο να περάσει από πόρτα. Ζυγίζει πλέον 318kg (50 stones) και έχει υποβληθεί σε γαστρικό bypass, ωστόσο εξακολουθεί να είναι ο βαρύτερος άνθρωπος στον κόσμο.\nΝα ευχηθούμε να πετύχει το στόχο του , ώστε να μπορέσει να ξαναοδηγήσει αυτοκίνητο, όπως επιθυμεί αλλά και να ξαναζήσει ως άνθρωπος!\nΕίναι φοβερό, πριν 3 χρόνια είχα 50 κιλά περισσότερο.Έβαλα δακτύλιο και τα έχασα και άλλαξε η ζωή μου στη κυριολεξία.Δεν μπορείτε να νοιώσετε τι ρατσιστικά με κοιτούσαν και με αντιμετώπιζαν τότε στα μαγαζιά.\nΜπράβο σου Γεωργία μου!:)\nΔυστυχώς τα σημερινά πρότυπα οδηγούν ανθρώπους στο περιθώριο λόγω extra κιλών. Εξαρτάται από την παιδεία του καθενός, τι στάση θα κρατήσει απέναντι σ'έναν συνάνθρωπό του, που ουσιαστικά νοσεί. Προφανώς, δεν αξίζει ν'ασχολείσαι με αντιδράσεις αγενών-ανοήτων σε θέματα υγείας.


Old Boy: «Παίζω Ιστορία»\nΠεντάχρονο αγόρι σε πρωτοχρονιάτικο οικογενειακό τραπέζι. Το τραπέζι είναι έτοιμο. Ώρα να κάτσει. «Δεν μπορώ τώρα. Παίζω ιστορία», απαντά, κρατώντας και στα δυο χέρια πλέι μομπίλ, τα οποία κινεί στον αέρα σαν μαριονέτες. Έχει ως σκηνή κουκλοθεάτρου τον αέρα, με μοναδικό σεναριογράφο, σκηνοθέτη, πλεϊμομπιλοπαίκτη και θεατή τον ίδιο. Ουάν κιντ σόου: η απόλυτη αυτάρκεια του θεάματος.\nΈτσι όπως στέκεται μπροστά στην κλειστή τηλεόραση, το είδωλό του καθρεφτίζεται στην οθόνη της. Στην τηλεόραση παίζεται πλέον η ιστορία του. Αποκτά προσωρινά και δεύτερο -λαθραίο- θεατή. Αλλά μάλλον αδιαφορεί για αυτόν. Η ιστορία του δεν είναι απευθυντέα, η ιστορία του διαδραματίζεται κυρίως στο μυαλό του, στο μυαλό από το οποίο γεννήθηκε, στο μυαλό για το οποίο και προορίζεται. Στον τηλεοπτικό δέκτη τα πλέι μομπίλ εξακολουθούν να παλεύουν. Αναγκαστικό διάλειμμα· όχι για διαφημίσεις, αλλά για φαγητό.\nΠεντάχρονο αγόρι παίζει ιστορία.\nΤριανταπεντάχρονο αγόρι αδημονεί να επιστρέψει σε μια ιστορία λέξεων κλεισμένη σε βιβλίο και σε μια ιστορία εικόνων κλεισμένη σε ντιβιντί· ιστορίες που έχουν ήδη παιχθεί χιλιάδες φορές, αλλά όχι για εκείνον, για εκείνον βρίσκονται μόνο στη μέση τους, ανά πάσα στιγμή διαθέσιμες να συνεχίσουν να παίζονται, ώστε να δει τι γίνεται. Τι γίνεται στη συνέχεια και πάνω απ' όλα τι γίνεται στο τέλος.\nΜιλώντας για τέλος, προσπαθεί εδώ και πάρα πολλή ώρα να βρει προς ποιά κατεύθυνση θα πάει τελικά αυτό το ποστ για να το κλείσει, αλλά δεν ικανοποιείται από καμία.\nΔε χελ γουιθ ιτ· θα επιστρέψει με λαχτάρα στις κλεισμένες ιστορίες των άλλων.\nΑν οι ιστορίες πρέπει να έχουν τέλος, κανείς δεν λέει το ίδιο για τα ποστ.\nΜπορούν ενίοτε να μένουν ανοικτά.\nΟ κόσμος ας χαλά με οτιδήποτε άλλο.\nΤο μπλογκ του καθενός είναι για να τον ξαναφτιάχνει.\nΜε τις πλέι μολέξεις του.\nposted by Old Boy @ 1:15 π.μ. 17 comments\nAt 1/02/2008 04:07:00 π.μ., GASIREU said...\nAt 1/02/2008 06:14:00 π.μ., Chaca-Khan said...\n!! (πολλές ευχές)\nAt 1/02/2008 11:12:00 π.μ., chewing gum said...\nkali xronia loipon. Eyxaristo gia ta post tis proigoumenis. Eyxaristo gia ta post tis epomenis. 8a ta diavazo san na itan gia mena. Gia mena MONO.\nkales soy play pole3eis ki as xalasei o kosmos.\nAt 1/02/2008 12:18:00 μ.μ., Ανώνυμος said...\nΧρόνια πολλά και καλά. Οι ωραιότερες ιστορίες είναι αυτές με ανοιχτό τέλος. Σαν τα βιβλία που ξαναβρίσκουμε με τους σελιδοδείκτες σε μια σελίδα που έχει χάσει από καιρό το νόημά της, αλλά με τη νέα ανάγνωση αποκτά νέο βάθος, νέα οπτική.\nAt 1/02/2008 12:36:00 μ.μ., olyf said...\nναις ποστ ...\nκαι με τις χρονιές τό ίδιο γίνεται παλαιόπαιδο..:)\nκαλη πλευμοχρονια λοιπον κατα το επιθυμητό !\nAt 1/02/2008 01:37:00 μ.μ., η ψυχη μου το ξερει said...\n"Όχι στα αλήθεια.Σαν παιχνίδι"Δηλαδή τα παιχνίδια δεν έχουν αλήθεια;Σε ποια κατηγορία της ζωής ανήκουν;\nΈνα παιδί δεν αδιαφορεί ποτέ για τους θεατές του και δη όταν παίζει για την πάρτι του και μόνο.\nΚι εγώ που νόμιζα πως ο καθένας στο μπλογκ του βγάζει τη δική του αλήθεια...\nΊσως η λέξη "παιχνίδι" τελικά,ακόμα και μέσα στα μπλογκ να μας βοηθάει,ψυχολογικά,να καμουφλάρουμε την αλήθεια μας,αισθανόμενοι ότι εκτιθέμεθα λιγότερο!!!\nAt 1/02/2008 03:16:00 μ.μ., Rodia said...\nΚαλη Χρονια:-) Ολα ειναι παιχνιδι φιλε μου. Απλο.\nAt 1/02/2008 04:09:00 μ.μ., Καπετάνισσα said...\nΑνοιχτοί μονίμως οι λογαριασμοί μας με τον χρόνο.\nΝα τον ταξινομούμε κατά πως μας βολεύει, να τον στήνουμε, να τον σβήνουμε, να τον γράφουμε, να τον περιγράφουμε...\nΓενναιόδωρος να'ναι φέτος-θα ευχηθώ.\nΑτσιγγούνευτος σε χαρές κι αγάπη.\nΚαι σε παιχνίδια, σαφώς.\nΟ παππούς Φροϋντ είχε πει άλλωστε ότι ευτυχισμένος είναι ο άνθρωπος που:\nΌλα τα καλά αγόρι.\nAt 1/02/2008 04:28:00 μ.μ., Old Boy said...\nKαλή χρονιά σε όλους :)\nAt 1/02/2008 07:05:00 μ.μ., Ανώνυμος said...\nAt 1/02/2008 07:28:00 μ.μ., Ο ψαράς τα δίχτυα άπλωσε said...\nΚαλή σας χρονιά! old boy\nΕξαιρετικά καλό το κείμενο - έτσι, και σε ακόμα μεγαλύτερη διάσταση εύχομαι δημιουργική και με υγεία την καινούργια χρονιά.\nΚουίζ: Ποιός εμπιστοσύνης αντί για ρο λέει γάμμα?\nAt 1/02/2008 07:54:00 μ.μ., gaidara said...\nΈνα απ' τα σοβαρότερα "κατασκευαστικά" λάθη του ανθρώπου, πιστεύω, είναι το ότι δεν μπορεί να διατηρήσει και ως αποτέλεσμα να ανακαλέσει τις μνήμες από κείνη την ηλικία (στις περισσότερες περιπτώσεις τουλάχιστον)... τότε που φτιάχναμε όλοι τις δικές μας ιστορίες όχι για τους άλλους αλλά αποκλειστικά για μας... άλλος με την μορφή μιας φανταστικής παράστασης, άλλος με την μορφή μιας ζωγραφιάς και άλλος με την μορφή ενός αυτοσχέδιου παιχνιδιού... θα γνώριζα καλύτερα τον εαυτό μου αν θυμόμουνα την εποχή που μου έδιναν ένα φύλλο χαρτί και μερικά μολύβια και "διακτινιζόμουν" στον δικό μου κόσμο...\nAt 1/02/2008 08:22:00 μ.μ., Πανόπτης said...\nΝομίζω ότι η ιστορία μας παίζει εμάς...\nAt 1/02/2008 09:46:00 μ.μ., adaeus said...\nKαλή Χρονιά και είθε να έχετε καλές επιτυχίες και στο ποδόσφαιρο επιτέλους :)\nAt 1/02/2008 11:52:00 μ.μ., Ανώνυμος said...\nAt 1/03/2008 12:03:00 π.μ., Old Boy said...\nKι εγώ αγαπητέ Αnasthe, σου εύχομαι μέσα στο 2008 να αυτοθαυμασθείς ακόμη περισσότερο απ' ό,τι στο 2007. Αντικειμενικά δύσκολο βέβαια, αλλά μπήκες δυναμικά στο νέο έτος, οπότε όχι και ακατόρθωτο.\nAt 1/03/2008 12:26:00 π.μ., Ανώνυμος said...


Θέση εργασίας Quality Assurance Review - Total Eclipse\nΗ FARCOM AE Βιομηχανία Καλλυντικών, με έδρα στην Θεσσαλονίκη, αναζητεί για άμεση πρόσληψη στο εργοστάσιο της, στην περιοχή Λακκιά, Βασιλικών Θεσσαλονίκης, QA ASSISTANT για πλήρη απ...\nΜε έδρα την περιοχή Νεοχωρούδας Θεσσαλονίκης Quality Assurance Specialist(κωδ QΑS 1021)Το έργο. Η αποτελεσματική οργάνωση...\nΈχετε εμπειρία στον έλεγχο ποιότητας και ψάχνετε το επόμενο μεγάλο βήμα στην καριέρα σας ως Quality Supervisor...\nIndustrial Total Quality ManagerΕάν έχετε εμπειρία ως Total Quality Manager, σας ενδιαφέρει να κάνετε το επόμενο βήμα στην καριέρα...\nWe offer a wide range of services, providing a mix of consulting and assurance assistance to clients... ..to ensure the quality of engagement work products, solutions, and deliverables for clients...\nMicrosoft Power BI, Tableau, Google Data Studio), and the ability to build, interpret and manage data in an Excel based P&L Strong experience building and managing quality assurance programs...\nThe Commercial innovation Lead, Medical, LOC Regulatory, and LOC Quality and Supply Chain colleagues... experience of reviewing clinical and non clinical data and preparing global or regional dossiers for...\nCollects and reviews operational KPIs and reports them to the relevant stakeholders. Identifies... Experience in implementation, training and maintenance of strict Quality and HSE protocols (esp...\nYou will build improvement possibilities in order to offer the best quality and efficiency in the... establishing entry priorities.Processes customer and account source documents by reviewing data for...\nWe pride ourselves on the quality of the products & solutions that we build for our customers, which are... li. li Deliver high quality, tested, peer reviewed code through our Git CI DevOps process. li. li Show...\nExperience with one or more of Jenkins, SonarQube, Dependency Track, Grafana, Upsource, and or Docker. Affinity to software tools and quality assurance. Fluent in English. German knowledge is an...\nA product that will help minimize ongoing disasters and prevent future ones with the help of civilians.Your responsibility will be to ensure the quality of a product that makes a positive impact...


Χτύπησες; Ήρθε η ώρα να πεις... ΤΥΡΙ - AllYou.gr\nΧτύπησες; Ήρθε η ώρα να πεις... ΤΥΡΙ\nΓέλα για τον πόνο σου.\nΤην επόμενη φορά που θα σε πιάσει ένας κολικός, ένας πονοκέφαλος ή η μέση σου, ψάξε παρηγοριά στην αγαπημένη σου κωμική σειρά. Ναι, ναι, καλά διάβασες!\nΕρευνητές του Πανεπιστημίου της Οξφόρδης υποστηρίζουν ότι μια γενναία δόση γέλιου μειώνει αισθητά την ένταση του πόνου, τροφοδοτώντας τον εγκέφαλο με ενδορφίνες. Οι τελευταίες, όπως είναι γνωστό, πρόκειται για μία από τις τρεις κύριες ομάδες ενδογενών οπιοειδών, που, μεταξύ άλλων, ενισχύουν το ανοσοποιητικό σύστημα σε καταστάσεις στρες. Επιπλέον, φαίνεται πως έχουν και φυσική αναλγητική δράση.\nΠώς το γέλιο συνδέεται με την (άμεση) δράση τους; Οι ερευνητές πιστεύουν ότι οι απανωτές και κοφτές ανάσες που συνοδεύουν το γέλιο «κουράζουν» τους μύες στην περιοχή της κοιλιάς, γεγονός που πυροδοτεί την απελευθέρωση των ενδορφίνων.\nΤα νέα, όμως, γίνονται ακόμα καλύτερα για τους fan της κωμωδίας και του γέλιου, μιας και «οι ενδορφίνες φαίνεται να είναι 20-50 φορές ισχυρότερες από μία δόση μορφίνης και πολύ παραπάνω από οποιοδήποτε αναλγητικό χάπι», όπως δηλώνει ο επικεφαλής της έρευνας, Robin Dunbar.


Στο «μικροσκόπιο» του SSM stress test και πλειστηριασμοί - in.gr\nΔημοσίευση: 12 Ιαν. 2018,07:58\nΣυνάντηση Νουί με τραπεζίτες\nΣτο «μικροσκόπιο» του SSM stress test και πλειστηριασμοί\nΤα stress test θα ξεκινήσουν τον Φεβρουάριο και θα έχει καταληκτική ημερομηνία το τέλος Απριλίου\nΤην ερχόμενη εβδομάδα οι ελληνικές τράπεζες θα βρεθούν στο επίκεντρο του SSM. Οι Έλληνες τραπεζίτες θα συναντηθούν με την επικεφαλής του Ενιαίου Εποπτικού Μηχανισμού Ντανιέλ Νουί στη Φρανκφούρτη όπου θα επιχειρήσουν να ανιχνεύσουν τις παραμέτρους των stress test που θα τελειώσουν τον Απρίλιο.\nΠρόκειται για τακτική συνάντηση η οποία γίνεται ενόψει των stress test τον Φεβρουάριο, αφού από τότε θα ξεκινήσει η αποστολή των στοιχείων από τις ελληνικές τράπεζες στον εποπτικό μηχανισμό. Το στοίχημα για τις τράπεζες αλλά και την Ευρωπαϊκή Κεντρική Τράπεζα είναι να διαψευστεί το Διεθνές Νομισματικό Ταμείο, το οποίο υποστηρίζει ότι θα χρειαστούν νέα κεφάλαια ύψους 10 δισ. ευρώ.\nΤα stress test θα ξεκινήσουν τον Φεβρουάριο και θα έχει καταληκτική ημερομηνία το τέλος Απριλίου, ώστε νωρίς μέσα στον Μάιο να έχει βγει το πόρισμα για την κεφαλαιακή κατάσταση των ελληνικών τραπεζών.\nΜε εκκίνηση τις αρχές Φεβρουαρίου οπότε θα ξεκινήσει η αποστολή στοιχείων στον SSM οι τράπεζες θα έχουν να αντιμετωπίσουν ένα «καυτό» τρίμηνο. Κρίσιμος θεωρείται ο Φεβρουάριος και για άλλον έναν λόγο. Σύμφωνα με πληροφορίες, στα μέσα του μήνα οι τράπεζες πρέπει να είναι πλήρως έτοιμες με τον «λογαριασμό» του IFRS 9.\nΠρόκειται για απαίτηση του SSM, κομβική για τη διαδικασία της αξιολόγησης κατά τα stress tests, καθώς ο εποπτικός οργανισμός απαιτεί από τις τράπεζες να είναι σε θέση να παράσχουν αξιόπιστα στοιχεία για τις επιπτώσεις του IFRS 9 στα μέσα Φεβρουαρίου.\nΗ πορεία μείωσης των «κόκκινων» δανείων από τις τράπεζες θα απασχολήσει την συνάντηση των τραπεζιτών με τη Νουί, ενώ στο «μικροσκόπιο» θα μπει και η πορεία των πλειστηριασμών.\nΜε βάση τα στοιχεία Σεπτεμβρίου 2017, το ύψος των μη εξυπηρετούμενων ανοιγμάτων των τραπεζών μειώθηκε κατά 2,4% και 5,5% συγκριτικά με το τέλος του Ιουνίου 2017 και του Δεκεμβρίου 2016 αντίστοιχα, φθάνοντας στα 100,4 δισ. ευρώ ή το 44,6% των συνολικών ανοιγμάτων. Σε σχέση με τον Μάρτιο του 2016, όταν τα μη εξυπηρετούμενα ανοίγματα έφθασαν στο υψηλότερο επίπεδο, παρατηρείται μείωση κατά 7,6% ή 8,2 δισ. ευρώ.


Στη ΜΕΘ του 251 ο Τάσος Μπουντούρης | ΣΚΑΪ\nΟ «χάλκινος» της ολυμπιονίκης της ελληνικής ιστιοπλοΐας ενεπλάκη χθες σε σοβαρό τροχαίο στην παραλιακή.\nΔημοσιευση: 22/01/2020 - 14:26\nΣτη Μονάδα Εντατικής Θεραπείας του 251 Γενικού Νοσοκομείου Αεροπορίας, μεταφέρθηκε ο Τάσος Μποντούρης, ο οποίος προχθές το βράδυ ενεπλάκη σε σοβαρό τροχαίο στην παραλιακή. Η διακομιδή του στο 251 ΓΝΑ έγινε από ιδιωτικό θεραπευτήριο όπου νοσηλευόταν στη ΜΕΘ διασωληνωμένος με τραύματα στο κεφάλι και τον θώρακα. Ο «χάλκινος» ολυμπιονίκης της ιστιοπλοΐας είναι αξιωματικός της Πολεμικής Αεροπορίας.\nΑτύχημα Παγωμένος ο ιστιοπλοϊκός κόσμος με το τροχαίο του Τάσου Μπουντούρη\nΜπουντούρης ιστιοπλοΐα Δυστύχημα


ΤΩPA η μητέρα του Παντελίδη μας Δείχνει το ΜΑΥΡΟ τζιπ και ΑΠΟΚΑΛΥΠΤΕΙ… – fraptime\nΑρχική/ΔΙΑΦΟΡΑ/ΤΩPA η μητέρα του Παντελίδη μας Δείχνει το ΜΑΥΡΟ τζιπ και ΑΠΟΚΑΛΥΠΤΕΙ…\nΗ εικόνα είναι πέρα για πέρα διαφωτιστική. Εγώ δεν είμαι ειδικός ούτε πραγματογνώμονας. Έχω ζήσει ωστόσο στην πορεία μου σε αυτή την δουλειά, πολλά τροχαία. Και έχω ερωτηματικά. Πολλά ερωτηματικά. Τα οποία τα θέτω κι εγώ όπως τα έθεσε και η χαροκαμένη μάνα του Παντελή, η κ. Αθηνά, όταν είδε το αυτοκίνητο.\nΣτην εικόνα του αυτοκινήτου βλέπουμε το σημείο που έχει χτυπηθεί απο την μοιραία μεταλλική μπάρα, να είναι στην στην οροφή, ακριβώς πάνω από την θέση του συνοδηγού. Πάνω από το σημείο βλέπετε τον αερόσακο να είναι κόκκινος από το αίμα.\nΚι εγώ ρωτώ. Τελικά η μπάρα χτύπησε εκεί ή στη μέση και προς την μεριά του Παντελή;\nΕπίσης ρωτώ. Αν τελικώς η μπάρα που ήταν η αιτία και χάθηκε ο Παντελής χτύπησε-όπως φαίνεται στην εικόνα τουλάχιστον-από την μεριά του συνοδηγού, πως σκοτώθηκε ο τραγουδιστής που ήταν στο τιμόνι;\nΕπίσης ρωτώ. Μήπως δεν οδηγούσε ο Παντελής και κουρασμένος γάρ, ήταν στην θέση του συνοδηγού;\nΕπίσης ρωτώ. Αν τελικώς ο Παντελής οδηγούσε και δεν φορούσε ζώνη. Πόσο πιθανό είναι με το τουμπάρισμα να βρέθηκε στην θέση της Φρόσως και δέκατα του δευτερολέπτου μετά να τον χτύπησε η μπάρα;\nΕπίσης ρωτώ. Ακόμη κι αν έγινε έτσι. Πώς είναι δυνατόν να χτύπησε τον Παντελή, να μην χτύπησε την Φρόσω και κατόπιν το ίδιο αντικείμενο να τσάκισε την Μίνα;\nΔεν τα ρωτάω μόνο εγώ. Τα ρωτάει η μητέρα του Παντελή καθημερινά βλέποντας αυτή την εικόνα. Και έχει κάθε δικαίωμα να μάθει…


2009 | Νεφρολογικό Τμήμα Κομοτηνής\nΠΡΟΣΩΠΙΚΟ–ΥΠΟΔΟΜΗ ΚΑΙ ΠΕΠΡΑΓΜΕΝΑ ΕΤΟΥΣ 2009\nΣτο Νεφρολογικό Τμήμα κατά το 2008 υπηρετούσαν:\n1 Επικουρική Επιμελήτρια Β’ και\n26 νοσηλεύτριες είναι εγγεγραμμένες στο τμήμα μας, από τις οποίες 5 βρίσκονται σε άδεια κυήσεως ή λοχείας, οι εξής:\n2.1. Στη ΜΤΝ λειτουργούν 25 μηχανήματα αιμοκάθαρσης σε δύο βάρδιες και 5 εφεδρικά. Με τα 14 από τα 25 μηχανήματα μπορεί και εφαρμόζεται αιμοδιήθηση, on line αιμοδιαδιήθηση με 14, ενώ με τα υπόλοιπα 11 συμβατική αιμοκάθαρση με διττανθρακικά.\n2.3. Έγινε ο νέος χώρος της περιτοναϊκής κάθαρσης, όπου θα μεταφερθεί μέρος της όπως η αυτοματοποιημένη νυχτερινή περιτοναϊκή κάθαρση, όταν δοθεί το ανάλογο προσωπικό.\n3.1. Κατά το 2009 στο Νεφρολογικό Τμήμα λειτουργούσαν: 1) Η μονάδα εξωνεφρικής κάθαρσης με τεχνητό νεφρό, 2) η μονάδα της συνεχούς φορητής περιτοναϊκής κάθαρσης και 3) η κλινική νεφρολογία (διαθέτουμε με απόφαση του ΔΣ του νοσοκομείου 3 κλινικά κρεβάτια σε κάθε μία από τις κλινικές, παθολογική, καρδιολογική και χειρουργική).\n3.2. Παράλληλα λειτουργούσαν τρία εξωτερικά ιατρεία: 1) Υπέρτασης, 2) νεφρικών νόσων και 3) περιτοναϊκής κάθαρσης (που εξυπηρετούσε τους 34-38 ασθενείς που ήταν και είναι ενταγμένοι σε συνεχή φορητή περιτοναϊκή κάθαρση).\n3.3. Ο κ. Σωτηρακόπουλος εξειδικευμένος στους υπερήχους (κατέχει άδεια από το ΚΕΣΥ), κάλυψε και το 2009 τις ανάγκες των νεφρολογικών ασθενών με υπερήχους, χρησιμοποιώντας το μηχάνημα που ανήκει στο τμήμα μας, έτσι ώστε να είμαστε αυτοτελείς και να έχουμε δυνατότητα να παρέχουμε ταχεία διάγνωση στα περιστατικά μας.\n4.1.1. Σήμερα ευρισκόμενοι στο τέλος του 2009 στο νεφρολογικό τμήμα του ΓΝ Κομοτηνής είναι ενταγμένοι σε πρόγραμμα χρόνιας περιοδικής αιμοκάθαρσης 87 ασθενείς (κατά το 2008 κυμάνθηκαν από 83-87+Φιλοξενούμενοι+Οξείες νεφρικές ανεπάρκειες, δηλαδή γίνονταν κατά το 2008 περίπου 1232 αιμοκαθάρσεις/μήνα), που έκαναν κατά μέσο όρο 1212/μήνα (από 1082-1271). Στους 87 ασθενείς που αναφέρθηκαν παραπάνω θα πρέπει να προστεθεί και ένας αριθμός φιλοξενούμενων ασθενών και αυτών με οξεία νεφρική ανεπάρκεια.\n4.1.2. Στη Συνεχή Φορητή Περιτοναϊκή Κάθαρση στο τέλος του 2009 ήταν ενταγμένοι 38 ασθενείς (από 34-38), ενώ στο τέλος του 2008 ήταν 42 (από 38-45), οι οποίοι εκπαιδεύτηκαν στην μονάδα μας και παρακολουθούνταν από τα εξωτερικά μας Ιατρεία που γίνονται κάθε Τρίτη και Πέμπτη στους χώρους του νεφρολογικού τμήματος.\n4.1.4. Στο εξωτερικό ιατρείο υπέρτασης και νεφρικών νόσων εξετάστηκαν φέτος (2009) 986 ασθενείς (το 2008 ήταν 1200) και στο ιατρείο της Περιτοναϊκής κάθαρσης κάθε εβδομάδα 10 ασθενείς (5 και 5 κάθε Τρίτη και Πέμπτη) (συνολικά το έτος 550).\n4.1.5. Κατά το έτος 2009 επίσης αντιμετωπίστηκαν από ιατρούς του νεφρολογικού τμήματος όλα τα περιστατικά που νοσηλεύτηκαν σε διάφορα τμήματα του νοσοκομείου και είχαν νεφρολογικό πρόβλημα, φυσικά όποτε κληθήκαμε (52-60 ασθενείς/μήνα). Ειδικότερα αντιμετωπίστηκαν περιστατικά με οξεία ή χρόνια νεφρική ανεπάρκεια, ηλεκτρολυτικές διαταραχές, διαταραχές οξεοβασικής ισορροπίας, δηλητηριάσεις κ.ά. στην παθολογική, καρδιολογική και χειρουργική κλινική όπως και στη ΜΕΘ. Επίσης στα κλινικά νεφρολογικά κρεβάτια που διαθέτουμε, αλλά και σε άλλα κρεβάτια του νοσοκομείου νοσηλεύσαμε καθ’ όλο το έτος σε ημερήσια βάση 13-18 ασθενείς.\n4.2.1. Ο υπογράφων υπήρξα διοργανωτής και συμπρόεδρος της Επιστημονικής Εκδήλωσης με τίτλο: «Οξεία νεφρική ανεπάρκεια» που συνδιοργανώσαμε με την Πανεπιστημιακή Νεφρολογική Κλινική του ΔΠ Θράκης, στην Κομοτηνή στις 21.2.2009.\n4.2.2. Ο υπογράφων οργάνωσα μαζί με την ΜΤΝ Πτολεμαϊδας το 3ο Μετεκπαιδευτικό Σεμινάριο υγρών, ηλεκτρολυτών και οξεοβασικής ισορροπίας, στις 25-26 Σεπτεμβρίου 2009, στη Βλάστη Κοζάνης, που είχε έντονη απήχηση στο ιατρικό κοινό και στέφθηκε από απόλυτη επιτυχία.\n4.2.3. Με την απόφαση Υ7α/Γ.Π/οικ 93478, της 8.7.2009, του Υπουργείου Υγείας και Κοινωνικής Αλληλεγγύης αποφασίστηκε η ΜΤΝ του νοσοκομείου μας να δίνει 3 χρόνια ειδικότητας Νεφρολογίας.\n4.2.4. Το πρόγραμμα του νεφρολογικού τμήματος (ηλεκτρονικό) που καταρτίστηκε από την Μονάδα μας τροφοδοτήθηκε ήδη με τα δεδομένα της και σήμερα πλέον είμαστε σε θέση να γνωρίζουμε λεπτομέρειες, όσον αφορά στους ασθενείς μας (αιμοκαθαιρόμενους, περιτοναϊκούς, εξωτερικού ιατρείου κ.ά).\n4.2.5. Συνεχίζουμε να εφοδιάζουμε το site μας με το όνομα renalkomotini.gr με πληροφορίες και με τον τρόπο αυτό παρέχουμε στους επισκέπτες τη δυνατότητα ενημέρωσης (πολλοί το χαρακτήρισαν γραπτά και προφορικά άριστο).\n4.2.6. Ο υπογράφων ήταν και κατά το 2009 πρόεδρος του Επιστημονικού Συμβουλίου του ΓΝ Κομοτηνής.\n4.3.1.1. Ο υπογράφων υπήρξα κριτής εργασιών του περιοδικού International Urology and Nephrology 2009\n4.3.1.2. Ο υπογράφων υπήρξα κριτής του περιοδικού Saudi Journal of Kidney Diseases and Transplantation (SJKDT) κατά το έτος 2009 (σε δύο εργασίες)\n4.3.2.1. Προήδρευσα στις εργασίες της επιστημονικής ημερίδας με τίτλο: «οξεία νεφρική ανεπάρκεια» που συνδιοργανώσαμε με την Πανεπιστημιακή Νεφρολογική Κλινική του ΔΠ Θράκης, στην Κομοτηνή στις 21.2.2009\nΟμιλητές: Σιβρίδης Δ, Σωτηρακόπουλος Ν, Τσίτσιος Τ, Τασιοπούλου Κ, Τέρση Μ\n4.3.2.2. Προήδρευσα στις εργασίες του 3ου Εκπαιδευτικού Σεμιναρίου Νεφρολογίας, επί μία ολόκληρη ημέρα με θέμα «Διαταραχές υγρών-ηλεκτρολυτών και οξεοβασικής ισορροπίας», Crowne Plaza Hotel, Αθήνα 18-22 Ιανουαρίου 2009\n4.3.2.3. Προέδρευσα ως συμπρόεδρος στο τρίτο σεμινάριο υγρών, ηλεκτρολυτών και οξεοβασικής ισορροπίας, που έγινε στη Βλάστη Κοζάνης στις 25 και 26 Σεπτεμβρίου 2009\n4.3.3.1. Οργάνωσα από κοινού με την πανεπιστημιακή Νεφρολογική Κλινική του ΔΠ Θράκης υπό την διεύθυνση του καθ. κ. Β. Βαργεμέζη στην Κομοτηνή, την ημερίδα με τίτλο «Οξεία νεφρική ανεπάρκεια, που σημείωση μεγάλη επιτυχία και έτυχε γενικής αποδοχής\n4.3.3.2. Στο τεύχος 81 της Συνεχιζόμενης Ιατρικής Εκπαίδευσης περιέχεται το εκπαιδευτικό πρόγραμμα του τμήματός μας\n4.3.2.3. Οργάνωσα με τον. κ. Κατσίνα Χρίστο το 3ο Ετήσιο Μετεκπαιδευτικό Σεμινάριο υγρών ηλεκτρολυτών και οξεοβασικής ισορροπίας, Μεταβολισμός ύδατος και νατρίου – Οξεοβασικές διαταραχές σε ειδικές καταστάσεις, Βλάστη Κοζάνης, 25-26 Σεπτεμβρίου 2009\n4.3.2.4. Οργάνωσα και συνέχισα την διεξαγωγή των διακλινικών μαθημάτων του ΓΝ Κομοτηνής, με βάση εκπονηθέν πρόγραμμα, που γίνονταν ανά 7ήμερο στην αίθουσα συνεδριάσεων του Νοσοκομείου\n4.3.2.5. Ο υπογράφων υπήρξε μέλος της οργανωτικής επιτροπής (επιστημονική επιτροπή) του 10ου κύκλου των αλκυονίδων ημερών νεφρολογίας, 12-14 Φεβρουαρίου 2009, Καμένα Βούρλα\n1. Στρογγυλό Τραπέζι, 3ου Εκπαιδευτικού Σεμιναρίου Νεφρολογίας «Διαταραχές υγρών-ηλεκτρολυτών και οξεοβασικής ισορροπίας», Crowne Plaza Hotel, Αθήνα 18-22 Ιανουαρίου 2009\nΠρόεδροι: Μπαλτόπουλος Γ, Μαυροματίδης Κ\nΕισηγητές: Λιάμης Γ, Μιχαήλ Σ, Παναγούτσος Σ, Φλώρος Ι, Κουτρούμπας Γ, Μυριανθεύς Π, Μακρής Δ, Θεάκος Ν, Γαβαλά Α, Φιλντίσης Γ, Μπαλτόπουλος Γ, Μαυροματίδης Κ\nΕισηγήθηκα: Σταχυολογήματα οξεοβασικής ισορροπίας\n2. Στρογγυλό τραπέζι στην Επιστημονική εκδήλωση: «Οξεία νεφρική ανεπάρκεια»\nΠρόεδρος: Βαργεμέζης Β, Μαυροματίδης Κ\n1. ΟΝΑ από α-ΜΕΑ και αναστολείς των ΑΤ-1 υποδοχέων της AG-II\n2. ΟΝΑ από σκιαγραφικά φάρμακα\n3. ΟΝΑ από αντιβιοτικά\n4. ΟΝΑ από μη στεροειδή αντιφλεγμονώδη (NSADs)\n5. Οξεία νεφρική ανεπάρκεια από ραβδομυόλυση\n3. 10ος κύκλος συνεχιζόμενης ιατρικής εκπαίδευσης, Αλκυονίδες ημέρες νεφρολογίας, Επίδραση ορμονών στη νεφρική κα καρδιαγγειακή βλάβη, Καμένα Βούρλα 12-14 Φεβρουαρίου 2009\nΠοιος ο ρόλος των ορμονών στα επιμέρους συστήματα\nΕισηγήθηκα το θέμα: Η έκφραση των πλειοτροπικών δράσεών της στη νεφρική και καρδιαγγειακή βλάβη\nΠροεδρείο: Ράπτης Σ\nΕισηγητές: Μπούμπας Δ, Μαυροματίδης Κ, Παλέτας Κ, Ελισάφ Μ\nΚατετέθη κείμενο: Πρακτικά συνεδρίου 828-842, 2009\n4. Κληρονομικές παθήσεις νεφρών, στα πλαίσια της 77ης Επιστημονικής Συνάντησης της ΕΝΕ, 12-13 Μαρτίου 2009, Αθήνα\nΠρόεδροι: Τσακίρης Δ., Παπαδοπούλου Δ.\nΕισηγητές: Παπαδοπούλου Δ, Κυρικλίδου Π, Συργκάνης Χ, Μαυροματίδης Κ\nΕισηγήθηκα: Θεραπευτική αντιμετώπιση της πολυκυστικής νόσου των νεφρών\n5. 7ο Σεμινάριο συνεχιζόμενης ιατρικής εκπαίδευσης στη Νεφρολογία, Αλεξανδρούπολη 3-4 Απριλίου 2009\nΠρόεδροι: Μέμμος Δ, Αποστόλου Θ\nΕισηγητές: Παζιάνας Μ. Κοσμαδάκης Γ, Μαυροματίδης Κ, Θεοδωρίδης Μ\nΕισηγήθηκα: Ο ρόλος του Mg, Zn και άλλων στοιχείων στην ομοιόσταση του ασβεστίου και φωσφόρου\n6. 3ο Σεμινάριο υγρών, ηλεκτρολυτών και οξεοβασικής ισορροπίας, Βλάστη Κοζάνης, 25-26 Σεπτεμβρίου 2009, Φυσιολογία – Ειδικές περιπτώσεις\nΠρόεδροι: Παπαδάκης Ι, Κατσίνας Χ\nΕισηγητές: Μάνου Ε, Πετράς Δ, Γούμενος Δ, Μιχαήλ Σ\nΣχόλια-Παραδείγματα: Μαυροματίδης Κ\n7. 3ο Σεμινάριο υγρών, ηλεκτρολυτών και οξεοβασικής ισορροπίας, Βλάστη Κοζάνης, 25-26 Σεπτεμβρίου 2009, Κλινικό φροντιστήριο υγρών, ηλεκτρολυτών και οξεοβασικής ισορροπίας\nΠρόεδροι: Νικολακάκης Ν, Σπαϊα Σ\nΕισηγητές: Σαραφίδης Π, Μαυροματίδης Κ, Πασαδάκης Π\nΕισηγήθηκα το θέμα: Ο ασθενής με καρδιακή ανεπάρκεια – Προβλήματα ηλεκτρολυτών (εκτός νατρίου) και οξεοβασικής ισορροπίας\n8. 3ο Σεμινάριο υγρών, ηλεκτρολυτών και οξεοβασικής ισορροπίας, Βλάστη Κοζάνης, 25-26 Σεπτεμβρίου 2009, Οξεοβασικές διαταραχές στο νεφροπαθή\nΠρόεδροι: Αληβάνης Π, Γενναδίου Μ\nΕισηγητές: Κουτρούμπας Γ, Κακλαμάνης Ν, Κατωπόδης Κ, Κατσούδας Σ\n9. 15ο Επετειακό Πανελλήνιο Συνέδριο Εσωτερικής παθολογίας, Αθήνα, Divani Caravel, 13-17 Οκτωβρίου 2009\nΕισηγήθηκα το θέμα: Ηλεκτρολυτικές διαταραχές\nΠρόεδρος: Γιαννόπουλος Γ\n4.3.5. Εκδόσεις – Βιβλία\n4.3.5.1. Ο υπογράφων επιμελήθηκα μαζί με τον κ. Κατσίνα Χρίστο την έκδοση των πρακτικών του 3ου μετεκπαιδευτικού σεμιναρίου υγρών, ηλεκτρολυτών και οξεοβασικής ισορροπίας, 416 σελίδων\n20.1.2009: Η πολυκυστική νόσος των νεφρών. Ενημέρωση της Novartis στα πλαίσια της κυκλοφορίας του Certican με ένδειξη την αντιμετώπιση της πολυκυστικής νόσου των νεφρών\n11.4.2008: Σταχυολογήματα οξεοβασικής ισορροπίας, 3ο Εκπαιδευτικό Σεμινάριο Νεφρολογίας, Crowne Plaza Hotel, Αθήνα 18-22 Ιανουαρίου 2009\n25.2.2009: Η σημασία της βιταμίνης D στην καρδιά και τους νεφρούς, μάθημα στα πλαίσια των διακλινικών μαθημάτων του ΓΝ Κομοτηνής\n13.3.2009: Πολυκυστική νόσος των νεφρών – Θεραπευτική αντιμετώπιση, Μάθημα στα πλαίσια της 77ης Επιστημονικής Εκδήλωσης ΕΝΕ, 12-13 Μαρτίου 2009, Crowne Plaza, Αθήνα\n29.4.2009: Υπέρταση στο διαβητικό ασθενή\n1. Μεταβολική οξέωση σε ασθενείς με χρόνια νεφρική νόσο τελικού σταδίου υπό εξωνεφρική κάθαρση\nΚαλογιαννίδου Ε, Μαυροματίδης Κ\nΔημοσιεύθηκε: Ελληνική Νεφρολογία 2009; 21(4): 316-326\n2. Time lost and quality of dialysis treatment\nMavromatidis K., Giaramazidou T., Giovreki A., Giangoglou V., Babidou E.\nΔημοσιεύθηκε: Saudi J Kidney Dis Transpl 2009; 20(2): 288-294\n3. Βιταμίνη D. Η έκφραση των πλειοτροπικών δράσεών της στη νεφρική και καρδιαγγειακή βλάβη\n10ος κύκλος συνεχιζόμενης ιατρικής εκπαίδευσης, Αλκυονίδες ημέρες νεφρολογίας, Επίδραση ορμονών στη νεφρική και καρδιαγγειακή βλάβη, Καμένα Βούρλα 12-14 Φεβρουαρίου 2009\nΔημοσιεύθηκε: Πρακτικά συνεδρίου, 2009, σελίδες 828-842\n4. Η δίαιτα ασθενών με χρόνια νεφρική ανεπάρκεια τελικού σταδίου\nΜαυροματίδης Κ. Τσίτσιος Τ, Σωτηρακόπουλος Ν\nΔημοσιεύθηκε: Dialysis Living, Ετήσιος οδηγός νεφρικής νόσου 2009; 98-113\n5. Βαριά μεταβολική αλκάλωση σε αιμοκαθαιρόμενους ασθενείς\nΚαλογιαννίδου Ε, Τσίτσιος Τ, Τέρση Μ, Σιβρίδης Δ, Σωτηρακόπουλος Ν, Μαυροματίδης Κ\nΔημοσιεύθηκε: Ελληνική Νεφρολογία 2009; 21: 247-251\n6. Ποιότητα παρεχόμενης κάθαρσης με on-line αιμοδιαδιήθηση και ποικίλους όγκους υποκατάστατου\nΤσίτσιος Τ, Καλογιαννίδου Ε, Ανδρεάδου Μ, Σκάνδαλος Ι, Κωνσταντινίδης ΘΚ, Μαυροματιδης Κ\nΑνακοινώθηκε: 4ο Συνέδριο Ιατρικής Εταιρείας Καβάλας, 3-5 Οκτωβρίου 2008, Αμυγδαλεώνας Καβάλας\nΔημοσιεύθηκε: Ελληνική Νεφρολογία 2008; 21: 54-58\n7. Βιταμίνη D και υπέρταση\nΔημοσιεύθηκε: Αρτηριακή Υπέρταση 2009; 18: 24-31\n8. Σύγχρονη αντιμετώπιση της πολυκυστικής νόσου (ΠΚΝ)\nΔημοσιεύθηκε: Ελληνική Νεφρολογία 2009; 21(2): 103-116\n9. Βασικές αρχές οξεοβασικής ισορροπίας\nΔημοσιεύθηκε: Πρακτικά 22ου Ιατρικού Συνεδρίου Ενόπλων Δυνάμεων, σελ. 67-74\n10. Υπονατριαιμία της κίρρωσης\nΔημοσιεύθηκε: Πρακτικά 3ου Σεμιναρίου Υγρών, ηλεκτρολυτών και οξεοβασικής ισορροπίας, 2009;163-174\n11. Ο ασθενής με καρδιακή ανεπάρκεια. Προβλήματα ηλεκτρολυτών (εκτός νατρίου) και οξεοβασικής ισορροπίας\nΔημοσιεύθηκε: Πρακτικά 3ου Σεμιναρίου Υγρών, ηλεκτρολυτών και οξεοβασικής ισορροπίας, 2009; 358-384\n12. Monitoring οξεοβασικής ισορροπίας\nΔημοσιεύθηκε: Πρακτικά 12ου Θεματικού Συνεδρίου, Εντατικής Θεραπείας & Επείγουσας Ιατρικής Monitoring, Αθήνα 27-28 Νοεμβρίου 2009, 1030-1050\n13. Acid-base and electrolyte disorders in patients with diabetes mellitus\nSotirakopoulos N, Kalogiannidou I, Tersi M, Armentzioiou K, Sivridis D, Mavromatidis K\nΔημοσιεύθηκε: Έγινε δεκτή στο περιοδικό Saudi J Kid Dis Transplant\n14. Οξεοβασικές διαταραχές σε αιμοκαθαιρόμενους ασθενείς\nΚαλογιαννίδου Ε, Ρωμανίδου Γ, Μαυροματίδης Κ\nΔημοσιεύθηκε: Εστάλη για δημοσίευση στην Ελληνική Νεφρολογία\n15. Εισαγωγή καθετήρων αιμοκάθαρσης μακράς διάρκειας λειτουργίας μέσω της μείζονος σαφηνούς φλέβας\nΣκάνδαλος Ι, Σαμαράς Α, Καρακατσάνης Α, Ντίτσιας Θ, Φιλιππίδης Α, Μαυροματίδης Κ, Κουτσουφλιανιώτης Ν\nΑνακοινώθηκε: 9ο Συνέδριο Χειρουργικής Εταιρείας Βορείου Ελλάδος (Με Πανελλήνια και Διεθνή συμμετοχή), Θεσσαλονίκη 29 Οκτωβρίου – 1 Νοεμβρίου 2009\n16. Peritoneal dialysis for patients suffering from severe heart failure\nSotirakopoulos N, Kalogiannidou I, Tersi M, Mavromatidis K\nΔημοσιεύθηκε: Εστάλη για δημοσίευση στο «Peritoneal Dialysis International»\n17. Βαριά αναπνευστική αλκάλωση κατά τη διάρκεια της αιμοκάθαρσης\nΚαλογιαννίδου Ε, Σιβρίδης Δ, Τέρση Μ, Σωτηρακόπουλος Ν, Μαυροματίδης Κ\nΔημοσιεύθηκε: Έγινε δεκτή για δημοσίευση στην «Ελληνική Νεφρολογία»\n18. Νεφρολογικοί παράγοντες καρδιαγγειακού κινδύνου\nΔημοσιεύθηκε: Dialysis Living 2009; 25: 6-21\n19. Metformin induced hypophosphatemia in a hemodialysed patient\nTsitsios T, Sotirakopoulos N, Armentzioiou K, Kalogiannidou I, Kolaggis A, Mavromatidis K\n20. Malnutrition inflammation atherosclerosis (MIA) syndrome\nΔημοσιεύθηκε: Θρακών Υγεία 2009; 30-36\n21. Λοιμώξεις που σχετίζονται με την παρουσία κεντρικών φλεβικών καθετήρων αιμοκάθαρσης\nΔημοσιεύθηκε: Θρακών Υγεία 2009; 10-22\n22. Ρεμιφεντανύλη συνδυαζόμενη με τοπική αναισθησία στη χειρουργική τοποθέτηση περιτοναϊκών καθετήρων σε ασθενείς με χρόνια νεφρική ανεπάρκεια (ΧΝΑ) τελικού σταδίου\nΚιαμήλογλου Μ, Σωτηρακόπουλος Ν, Μακρής Θ, Κυριακόπουλος Π, Αραμπατζίδου Φ, Μπαμπαλής Δ.\nΑνακοινώθηκε: 18ο Πανελλήνιο Αναισθησιολογικό Συνέδριο, Ρόδος 6-10 Μαΐου 2009\n23. Ιωδιούχες σκιαγραφικές ουσίες και οξεία νεφρική ανεπάρκεια\nΣωτηρακόπουλος Ν, Σωτηρακόπουλος Π\nΔημοσιεύθηκε: Ελληνική νεφρολογία 2009; 21: 302-315\nΣυμπόσιο ΟΝΑ, Κομοτηνή 21.2.2009\n20η Ημερίδα Νοσηλευτών Νεφρολογίας «Η πρόληψη στη Χρόνια νεφρική Νόσο», Αθήνα, 28 Μαρτίου 2009\n36ο Πανελλήνιο Νοσηλευτικό Συνέδριο, 4-7 Μαΐου 2009, Μύκονος\n8ο Συνέδριο ΕΝΕΝ, Πόρτο Χέλι 29.5.08-1.6.2009\n38ο Συνέδριο EDTNA/ERCA, Hamburg Germany, 5-8 Sept 2009\nΕπίκαιρα θέματα στην άσκηση της νεφρολογικής νοσηλευτικής, Ξάνθη 22 Νοεμβρίου 2009\n4.4.1.3. Θεοδωρίδου Παναγιώτα\n4.4.1.4. Πουταχίδου Ελένη\n>Συμπόσιο ΟΝΑ, Κομοτηνή 21.2.2009\n4.4.1.5. Μερμικλή Κατερίνα\n4.4.1.6. Σβυντρίδου Καλλιόπη\n4.4.1.7. Καραπαναγιώτου Παναγιώτα\n4.4.1.8. Μορφακίδου Λουλουδιά\n4.4.1.9. Γιάγκογλου Βασιλική\n4.4.1.10. Κακμή Αγγελική\n4.4.1.11. Μπαμπίδου Ελένη\n4.4.1.12. Ράπτη Ελένη\n4.4.1.13. Γιανναράκη Δήμητρα\n3ο Εκπαιδευτικό Σεμινάριο Νεφρολογίας, Crown Plaza Hotel, Αθήνα 18-22 Ιανουαρίου 2009\nΑλκυονίδες ημέρες Νεφρολογίας. 10ος κύκλος, «Επίδραση των ορμονών στη νεφρική και καρδιαγγειακή νόσο, Καμένα Βούρλα, 12-14 Φεβρουαρίου 2009\n77η Συνεδρίαση ΕΝΕ, Αθήνα 12-13 Μαρτίου 2009\nΟ ρόλος της παρικαλσιτόλης στον ασθενή με ΧΝΝ, 13 Μαρτίου 2009, Αθήνα\nΒιταμίνη D και πλειοτροπικές δράσεις, Αθήνα Μάρτιος 2009\n29th International Congress on Occupational Health, Cape Town-South Africa, 22-27 March 2009\n7ο Σεμινάριο Συνεχιζόμενης Ιατρικής Εκπαίδευσης στη Νεφρολογία, Φάρμακα στις νεφρικές παθήσεις, Φαρμακευτική παρέμβαση στις διαταραχές του μεταβολισμού Ca2+ και PO43-, 3-4 Απριλίου 2009, Αλεξανδρούπολη\nVIII Κυθηραϊκές ημέρες υπέρτασης και νεφρολογίας, Κύθηρα, 2-5 Σεπτεμβρίου 2009\n3ο Σεμινάριο υγρών, ηλεκτρολυτών και οξεοβασικής ισορροπίας, Βλάστη Κοζάνης, 25-26 Σεπτεμβρίου 2009\n15ο Επετειακό Πανελλήνιο Συνέδριο Εσωτερικής Παθολογίας, Αθήνα, Divani Caravel, 13-17 Οκτωβρίου 2009\n78η Συνεδρίαση ΕΝΕ, Θεσσαλονίκη, 5-6 Νοεμβρίου 2009\n9th Bantao Congress, 18-22 Nov 2009, Rixos Hotel, Antalya Turkey\n12ο Θεματικό Συνέδριο, Εντατική Θεραπεία & Επείγουσα Ιατρική Monitoring, Αθήνα 27-28 Νοεμβρίου 2009\nΕκπαιδευτικό Σεμινάριο Περιτοναϊκής Κάθαρσης, Ιωάννινα, 14-16 Οκτωβρίου 2009\n4.4.2.4. Σιβρίδης Δημήτριος\n4.4.2.5. Τέρση Μαρία\n4.4.2.6. Καλογιαννίδου Ειρήνη\n3ο Εκπαιδευτικό Σεμινάριο Νεφρολογίας, Crowne Plaza Hotel, Αθήνα 18-22 Ιανουαρίου 2009\n8η Συνεδρίαση ΕΝΕ, Θεσσαλονίκη, 5-6 Νοεμβρίου 2009\n2. Θα πρέπει να στελεχώσετε με νοσηλευτικό και ιατρικό προσωπικό το τμήμα μας, έτσι ώστε να μπορεί να ανταποκριθεί στις ανάγκες που υπάρχουν και θα προκύψουν στο μέλλον\n3. Θα πρέπει να βοηθήσετε να προχωρήσει η πλήρης εγκατάσταση της περιτοναϊκής κάθαρσης στους χώρους της (με το απαραίτητο προσωπικό) , όπως έγινε ο αρχικός της σχεδιασμός, έτσι ώστε να μπορέσουμε να εφαρμόσουμε την συνεχή νυχτερινή περιτοναϊκή κάθαρση για ασθενείς που αδυνατούν να την εφαρμόσουν μόνοι τους (και βέβαια όταν δεν έχουν περιβάλλον να τους βοηθήσει)\n4. Δεν έγινε καμία πρόοδος όσον αφορά στην εγκατάσταση ψύξης-θέρμανσης-εξαερισμού για τον χώρο της κυρίως ΜΤΝ και ελπίζεται ότι θα υλοποιηθεί σύντομα, διότι οι συνθήκες του χώρου εργασίας μας είναι ιδιαίτερα βλαπτικές για ασθενείς και ιατρο-νοσηλευτικό προσωπικό\n5. Δεν έγινε τίποτε για την εγκατάσταση ασανσέρ, που θα διευκόλυνε τις μετακινήσεις των ασθενών μας από τον τεχνητό νεφρό στην περιτοναϊκή, αν και δια λόγων πολλάκις ήρθε στο προσκήνιο ως θέμα.\nΕλπίζοντας ότι θα ανταποκριθείτε στο κάλεσμα του τμήματος που διευθύνω και θα βελτιώσετε τις συνθήκες εργασίας μας όπως και τον αριθμό των εργαζομένων σ΄ αυτό, σας ευχαριστώ εκ των προτέρων.


07/02/2006 @ 10:46\n04/02/06, Sporting, Αθήνα\nΗ ώρα ήταν 20:30 όταν στη σκηνή ανέβηκαν οι Fragile Vastness. Με πρωτοφανή, λοιπόν, ακρίβεια στην ώρα έναρξης, οι Έλληνες Fates Warning αποδείχθηκαν μια πολύ καλή επιλογή ως support στους Ηelloween. Με ιδιαίτερο βάρος ασφαλώς στο τελευταίο και καταπληκτικό album τους "A Tribute To Life" εκμηδένισαν όποια αμφιβολία είχα για το πως θα μπορούσαν να αποδώσουν ζωντανά τις συνθέσεις τους. Η πιο ιδιαίτερη στιγμή όμως της εμφάνισης τους ήταν η διασκευή στο "Gutter Ballet" των Savatage που έφερε και τις ανάλογες αντιδράσεις. H παρουσία των παιδιών ως support σε συναυλίες εντός των συνόρων μάλλον δε θα κρατήσει για πολύ. Οι εμφανίσεις τους γίνονται όλο και καλύτερες και αν ο ήχος το Σάββατο δεν ήταν τόσο κακός θα μιλούσα πραγματικά για ένα από τα καλύτερα live που έχω δει από συμπατριώτες μας. Τους εύχομαι ότι καλύτερο γιατί το αξίζουν πραγματικά.\nH εμφάνιση των Fragile Vastness ήταν όμως μόνο η εισαγωγή για ένα πολυαναμενόμενο live. Πριν την κυκλοφορία του "Keeper Of The Seven Keys: The Legacy" δε θα μπορούσα να φανταστώ ότι θα μιλάγαμε τόσο καιρό πριν για ένα live των Helloween, ούτε ασφαλώς για εκδήλωση τόσο πολυπληθούς ενδιαφέροντος. Η συνέχεια όμως των θρυλικών "Keepers" ανανέωσε το ενδιαφέρον του κόσμου για τους, μέχρι πρότινος "τελειωμένους" για τους περισσότερους, Helloween.\nH εισαγωγή του "King For A 1000 Years" φέρνει ενθουσιασμό και ο Andi Deris εμφανίζεται στο ψηλότερο σημείο της σκηνής με την ατμόσφαιρα να θυμίζει πολλά από το ένδοξο παρελθόν του group. To έπος της νέας εποχής των Helloween διαδέχεται το "Eagle Fly Free" και τον ενθουσιασμό της πρώτης στιγμής διαδέχονται κάποιες αρνητικές σκέψεις. Ο ήχος ήταν πραγματικά απαράδεκτος. Το "Eagle Fly Free" και το "Keeper Of The Seven Keys" που ακολούθησε όπως και να το κάνουμε έχουν σημαδευτεί από τη φωνή του Kiske. Χωρίς ίχνος προκατάληψης πιστεύω ότι η απαράδεκτη ρύθμιση του ήχου αλλά και η ακουστική του χώρου πρόδωσαν τη φωνή του Deris αλλά και τις κιθάρες των Michael Weikath και Sascha Gerstner. Ήχος στο περίπου, όταν μιλάμε για ένα group σαν τους Helloween, δε γίνεται. Η συνέχεια με το "Hell Was Made In Heaven" είχε σα μόνο αποτέλεσμα να κάνει εμφανέστατη την τεράστια διαφορά ανάμεσα σε κομμάτια των "Keepers" και του "Rabbit Don't Come Easy".\nΟι Helloween είναι γνωστοί για την έντονη χιουμοριστική τους διάθεση, κάτι που αποδείχθηκε και στο drum solo του Dani Loeble που συνοδεύτηκε από ένα "εκπληκτικό" solo του Markus Grosskopf στα δικά του mini drums που κατέληξαν διάσπαρτα στη σκηνή. Ανάμεσα στο drum solo του Loeble και το guitar solo του Gerstner μεσολάβησαν το νέο "Occasion Avenue" και η κλασσικότερη Helloween μπαλάντα "A Tale That Wasn't Right" που ήταν και η καλύτερη προσέγγιση του Deris σε κάποιο από τα παλαιότερα κομμάτια του group. Σε χιουμοριστική διάθεση ακολούθησε και το guitar solo του Sascha Gerstner ο οποίος προέβη σε ένα άτυπο διαγωνισμό με το Dani Loeble ο οποίος πήρε στα χέρια του μια mini κιθάρα εκτελώντας απίστευτα solos με τη βοήθεια ασφαλώς του ηχολήπτη. Δυστυχώς όμως το κανονικό solo του Gerstner δε μπορεί να θεωρηθεί ως αξιοσημείωτο αφού όπως και να το κάνουμε δεν είναι ένας κιθαρίστας που μπορεί να εντυπωσιάσει με την τεχνική του ούτε να πρωταγωνιστεί, αφού η μορφή του Michael Weikath δείχνει πραγματικά να τον «σκεπάζει».\nΜε τον ήχο να συνεχίζει στα ίδια απαράδεκτα επίπεδα, τα "Power", "Mr. Torture" και "If I Could Fly" μοιάζουν σαν highlights του Andi Deris στην καριέρα του με τους Helloween αλλά και η ζωντανή τους εκτέλεση βρίσκει τον frontman των Γερμανών να κολυμπά επιτέλους σε νερά που ξέρει καλά. Είναι απόλυτα φυσιολογικό άλλωστε από τη στιγμή που τα κομμάτια αυτά γράφτηκαν πάνω στη φωνή του και τα έχουμε συνηθίσει με αυτή. Το "Future World" και το "Invisible Man" που έκλεισαν και το πρώτο μέρος του live έγιναν κι αυτά στοιχεία της παραπάνω σκέψης και αντίθεσης.\nΤο encore όμως με τα "I Want Out", "Mrs. God" και "Dr. Stein" δε μου έδωσε περιθώρια κριτικής και σκέψεων αφού η ένταση και ο ενθουσιασμός, κοινού και Helloween, ξύπνησαν την οπαδική μου διάθεση που έμοιαζε καλά κρυμμένη μέχρι εκείνη την ώρα.\nΟι Helloween εξέπληξαν με την ενεργητικότητα τους και την επικοινωνία με τον κόσμο. Ο οποιοσδήποτε φόβος για μια συναυλία-«αρπαχτή» δεν επαληθεύτηκε σε καμία περίπτωση και το setlist περιελάμβανε κομμάτια που έχουν επηρεάσει όσους ασχολούνται με τον σκληρό ήχο. Ο Andi Deris δε χρειάζεται να αποδείξει τις ικανότητες του αλλά δεν έχει καταφέρει ακόμα να ξεπεράσει το στάδιο της σύγκρισης με τον προκάτοχο του Michael Kiske. O Weikath είναι η ψυχή των Helloween και ο Markus Grosskopf προσωποποιεί την '80s πλευρά των Helloween, κάτι που ήταν εμφανές στο συγκεκριμένο live.\nΟι αναμνήσεις που έμειναν ανάμεικτες. Νοσταλγία και ενθουσιασμός για ένα πολύ σπουδαίο group, ελπίδα για τον απίστευτα μικρό μέσο όρο ηλικίας του κοινού αλλά ταυτόχρονα απογοήτευση για τις χειρότερες ηχητικές προδιαγραφές που πλαισίωσαν την εμφάνιση των Helloween, οι οποίοι μοιάζουν αποφασισμένοι να κατακτήσουν πάλι τον μεταλλικό κόσμο.\nThe King For A 1000 Years, Eagle Fly Free, Keeper Of The Seven Keys, Hell Was Made In Heaven, Drum Solo (Dani / Markus), Occasion Avenue, A Tale That Wasn't Right, Guitar Solo (Sascha / Dani), Power, Mr. Torture, If I Could Fly, Future World, Invisible Man\nMrs. God, I Want Out, Dr. Stein


Steam: Streaming παιχνιδιών σε συσκευές Android, iOS, tvOS - SecNews\nYou are here: Home / inet / Steam: Streaming παιχνιδιών σε συσκευές Android, iOS, tvOS\ninet android ios! steam streaming tvos\nSteam: Streaming παιχνιδιών σε συσκευές Android, iOS, tvOS\nNat BotPak 10 Μάιος, 2018 2:36 μμ\nΗ Valve εισάγει ένα αξιοσημείωτο extension στην υπηρεσία Steam Link, υπό τη μορφή δυο δωρεάν εφαρμογών που θα επιτρέπουν στους gamers να κάνουν streaming τα παιχνίδια και τα video τους σε έξυπνες τηλεοράσεις, iOS και Android συσκευές.\nΤο νέο χαρακτηριστικό θα επιτρέπει σε όσους χρησιμοποιούν τo Steam, να κάνουν streaming τα libraries τους στις συμβατές συσκευές, μέσω του οικιακού τους δικτύου.\nH εφαρμογή Steam Link αναμένεται να κυκλοφορήσει στις 21 Μαΐου, επεκτείνοντας την ήδη υπάρχουσα λειτουργικότητα «In-Home Streaming» σε iPads, iPhones και Android smartphones, tablets και τηλεοράσεις που τροφοδοτoύνται από το tvOS. Η Valve δήλωσε ότι η έκδοση της Android εφαρμογής θα κυκλοφορήσει αρχικά σε Βeta, ενώ η εφαρμογή για iOS θα κυκλοφορήσει λίγο αργότερα.\nOι εφαρμογές θα φέρουν υποστήριξη για μια σειρά από διαφορετικά game controllers, συμπεριλαμβανομένων των Stream Controllers της Valve και MFi Controllers, ενώ θα υπάρχει υποστήριξη και για οn screen controls.\nΠροφανώς θα χρειάζεστε ακόμα την κύρια συσκευή παιχνιδιών για να κάνετε broadcasting στο smartphone ή στο tablet σας, καθώς και σύνδεση Ethernet ή ασύρματη σύνδεση 5GHz. Δεν είναι όμως πλέον απαραίτητο να διαθέτετε ένα Steam Link box, καθώς το Steam διαθέτει ήδη μια ενσωματωμένη υπηρεσία streaming για τη μετάδοση παιχνιδιών σε λιγότερο δυνατούς υπολογιστές και Mac.\nΗ Valve σκοπεύει επίσης να λανσάρει μια δωρεάν εφαρμογή με την ονομασία Steam Video αργότερα μέσα στο έτος, επιτυγχάνοντας την ίδια λειτουργικότητα και για τα video libraries, πιθανώς χωρίς να χρειάζεται ο κεντρικός υπολογιστής των χρηστών να είναι ενεργοποιημένος.\nΣαφέστατα πρόκειται για μια ακόμη προσπάθεια της εταιρείας να ωθήσει περισσότερους χρήστες στην υπηρεσία. Το μόνο που απομένει τώρα να δούμε είναι εάν το streaming των παιχνιδιών σε κάποιο smartphone ή tablet θα αποτελεί μια lag-free εμπειρία χωρίς ανεπιθύμητες διακοπές και καθυστερήσεις.\nUpdated on 10 Μαΐου | 14:36 by Nat BotPak


Holika Holika Pure Essence Mask Sheet - Lemon 20ml | Glimmer Beauty\nHolika Holika Pure Essence Mask Sheet - Lemon 20ml\nΚωδικός Προϊόντος: 121171\nΜάσκα προσώπου σε φύλλο με εκχύλισμα λεμονιού για φωτεινότητα και λάμψη.Ενυδατώνει το δέρμα και το κάνει πιο φωτεινό. Χάρη στην περιεκτικότητα της σε ..\nΜάσκα προσώπου σε φύλλο με εκχύλισμα λεμονιού για φωτεινότητα και λάμψη.\nΕνυδατώνει το δέρμα και το κάνει πιο φωτεινό. Χάρη στην περιεκτικότητα της σε βιταμίνη C, επαναφέρει την ελαστικότητα και την λάμψη του δέρματος και το γεμίζει με βιταμίνες. Επίσης, απαλύνει το δέρμα και λειτουργεί σαν φυσικό απολεπιστικό, εφόσον χρησιμοποιείται συστηματικά.\nΗ ειδική φόρμουλα επιτρέπει στα πολύτιμα συστατικά που περιέχονται στην μάσκα να διεισδύουν πιο εύκολα στο πρόσωπο.\nΒασικά συστατικά: λεμόνι, μήλο και παπάγια


μάτι Γαρρή(δα) » Face Value\nΕιστε στην κατηγορια: Face Value\nΟ πρώην μπασκετμπολίστας σήκωσε ψηλά τη σημαία\n12 March, 2012 4:05 pm, κατηγορία: Face Value, Μπασκετ, βολεϊ, πολο, αλλα\nΑν υπήρχε το cariera.gar θα φαίνονταν ότι μέσα σε όλα τα ωραία και περίεργα που έχουν «τρέξει» στα 13,5 χρόνια μου στην αθλητική δημοσιογραφία, υπήρξε και ο στίβος. Το πώς και το γιατί βρέθηκα εκεί έχει άμεση σχέση με τον Παναθηναϊκό και το κλίμα Οδηγητή...\nΆλλη μια τρικλοποδιά για τον «Σιντ»\n11 March, 2012 12:52 pm, κατηγορία: Face Value\nΣαν τύπος ήταν από τις πλέον συμπαθείς φιγούρες της Παιανίας. Στην προετοιμασία του καλοκαιριού του 2010 ο τύπος έδειχνε απόλυτα επαγγελματίας. Στα πρώτα οικογενειακά διπλά με τον Παναθηναϊκό έδειξε ότι μπορεί να μην ήταν ο παίκτης που όλοι έβλεπαν και θαύμαζαν στη Γαλλία αλλά τουλάχιστον...\nΗ εκκωφαντική σιωπή του Νικόλα Πατέρα\n10 March, 2012 9:21 pm, κατηγορία: Face Value, ΠΑΝΑΘΗΝΑΙΚΟΣ\n«Κύριε Πατέρα» είπε ο Ανδρέας Βγενόπουλος στη χθεσινή Γενική Συνέλευση. Στα δευτερόλεπτα αμηχανίας όλοι προσπαθούσαν να καταλάβουν πώς είχε καταφέρει να μπει και περάσει απαρατήρητος στην αίθουσα ο πρώην πρόεδρος του Παναθηναϊκού. Όταν ο Λεωνίδας Πολέμης προς τον οποίο απευθύνονταν ο mr. MIG έσπευσε να...\nΤα δάκρυα για τον ΓΑΠ και άλλες ιστορίες για τον Γιάννη Βαρδινογιάννη\n10 March, 2012 5:34 pm, κατηγορία: Face Value, ΠΑΝΑΘΗΝΑΙΚΟΣ\nΔεν ξέρω πόσοι από εσάς παρακολουθήσατε το μεσημέρι την ομιλία του ΓΑΠ στο συνέδριο του ΠΑΣΟΚ. Πέτυχα στο ζάπινγκ το τελευταίο 15λεπτο. «Κόλλησα» για δύο λόγους. Πρώτον γιατί διασκέδασα αφάνταστα την προσπάθεια του ΓΑΠ να κάνει τη μέρα νύχτα. Είχε τρομερό ενδιαφέρον πραγματικά να βλέπεις...\nΗγέτης του ΑΠΟΕΛ, σταρ της Κύπρου με απωθημένο τον Παναθηναϊκό\n10 March, 2012 1:26 pm, κατηγορία: Face Value\nΈχει φτάσει τα 31. 23 ολόκληρα χρόνια πριν ο πατέρας του ο Κύπρος τον έπαιρνε από το χέρι και τον πήγαινε στην ακαδημία του ΑΠΟΕΛ. Με ένα τριετές διάλειμμα που επιχείρησε το άλμα στην Ελλάδα με ένα μικρό πέρασμα από τη Γερμανία, η ζωή του...\nΒρήκε το φως της ζωής του\n8 March, 2012 6:49 pm, κατηγορία: Face Value\nΌλοι χρειαζόμαστε τη βοήθεια της οικογένειας μας για να υλοποιήσουμε τα όνειρά μας. Ειδικά όταν οι γονείς καταλαβαίνουν την πίστη μας ότι μπορούμε να πετύχουμε σε αυτό που αγαπάμε, τότε νιώθουμε δυνατοί να κινήσουμε γη και ουρανό. Αν κάποιος δε πιστεύει πολύ στο Θεό, ε...\nΟ Τρομοκράτης νικάει και τη χονδροπάθεια\n6 March, 2012 11:11 pm, κατηγορία: Face Value\nΔεκέμβριος 2005. Σε μια περιέργως πως ζεστή μέρα στο καταχείμωνο ο πανέξυπνος Θωμάς Μητρόπουλος κλείνει φιλικό για το Αιγάλεω με τον Εθνικό Αστέρα. Στόχος του να τσεκάρει έναν τύπο που τα έβαζε με τη σέσουλα στη Β’ Εθνική. Η καλή του σχέση με τη διοίκηση...\n«10άρι» από τα λίγα\n4 March, 2012 1:17 pm, κατηγορία: Face Value\nΟι σημερινοί 20άρηδες φίλοι του Παναθηναϊκού είναι άτυχοι για ένα σωρό πράγματα που δεν έχουν βιώσει από την ιστορία του Τριφυλλιού. Δεν ξέρω τι είναι πιο «επώδυνο». Να μην έχει δει κανείς την αγαπημένη του ομάδα να διαπρέπει ή να μην έχει παρακολουθήσει δια ζώσης...\nΌταν ο «σβούρας» -και ο Μπριάκος- έδιωξε τον Κυράστα\n2 March, 2012 11:27 pm, κατηγορία: Face Value\nΘεωρητικά θα μπορούσε να αγωνίζεται ακόμα. Στα 37 του είναι έτσι κι αλλιώς, αθλητικό κορμί έχει διατηρήσει, στην τελική μέχρι πριν δύο χρόνια ήταν ενεργός. Προτίμησε να κρεμάσει τα παπούτσια του πριν δυο χρόνια και να αναλάβει τη θέση του τεχνικού διευθυντή στην αγαπημένη του...\nΛύγισε ο γίγαντας\n29 February, 2012 12:28 am, κατηγορία: Face Value\nΜία από τις βασικές αιτίες που η Σουηδία παραμένει σε υψηλό επίπεδο στις εθνικές ομάδες είναι η άμυνά της. Εκεί όπου δεσπόζει ο Όλοφ Μέλμπεργκ και ο Ντάνιελ Μαϊστόροβιτς. Κάποια στιγμή σύντομα θα γράψω και για τον Μέλμπεργκ, τον παίκτη που έχει βοηθήσει στο μέγιστο...\n26 February, 2012 3:10 pm, κατηγορία: Face Value\nΜια περιήγηση στο Ίντερνετ μπορεί να οδηγήσει σε τρελούς συνδυασμούς τη σκέψη. Από τη μία διάβασα σε ελληνικά σάιτ τη σκέψη των ανθρώπων της ΑΕΚ να δοθούν εισιτήρια σε φιλάθλους του Παναθηναϊκού για τη μεταξύ τους αναμέτρηση σε δύο εβδομάδες από σήμερα, ώστε να αποκομίσουν...


«Ενοικιαζόμενο προσωπικό» και στον ΟΚΑΝΑ Κέρκυρας - CorfuPress.com\n«Ενοικιαζόμενο προσωπικό» και στον ΟΚΑΝΑ Κέρκυρας\nΔραματική οικονομική κατάσταση και άθλιες εργασιακές συνθήκες στον ΟΚΑΝΑ κατήγγειλε σήμερα η ηγεσία του Υπουργείου Υγείας. Ενοικιαζόμενο προσωπικό υπάρχει και στον ΟΚΑΝΑ Κέρκυρας.\nΚακοδιαχείριση στον ΟΚΑΝΑ κατήγγειλε σήμερα η ηγεσία του υπουργείου Υγείας, τονίζοντας ότι η κατάσταση στον Οργανισμό είναι δραματική και ότι η αδιαφορία και η κατασπατάληση των πόρων από τις προηγούμενες διοικήσεις στοιχίζουν σε δημόσιο χρήμα, αλλά και σε ανθρώπινες ζωές.\nΤα χρέη των Κέντρων Πρόληψης και του ΟΚΑΝΑ άγγιξαν -λόγω κακοδιαχείρισης (φάρμακα, δαπάνες φύλαξης, ενοίκια, κλπ.) – τα 30 εκατομμύρια ευρώ, ενώ στη λίστα ντροπής του ΟΚΑΝΑ βρίσκονται περίπου 6.000 άτομα που θέλουν να γλιτώσουν από τον εφιάλτη των ναρκωτικών ουσιών.\nΣε συνέντευξη Τύπου που έδωσαν η υπουργός Μαριλίζα Ξενογιαννακοπούλου και η υφυπουργός Φώφη Γεννηματά, τόνισαν επίσης ότι θα επιδιώξουν τη μείωση της λίστας αναμονής με απογευματινή λειτουργία των υφιστάμενων μονάδων και λειτουργία νέων μονάδων σε χώρους των νοσοκομείων.\nΤην ίδια ώρα στον αέρα μπορεί να βρεθούν θεραπευτικά προγράμματα που στηρίζονται κυρίως σε «ενοικιαζόμενο προσωπικό». Τα άτομα αυτά διακόπτουν κάθε 8 μήνες για ένα δίμηνο, ώστε να αποτραπούν τυπικές προϋποθέσεις σχέσης εξαρτημένης εργασίας, ενώ συνήθως μετά τη δεύτερη σύμβαση το προσωπικό αλλάζει. Έτσι, δεν υπάρχει μια συνέχεια στο έργο των μονάδων και κάποια διαστήματα τα προγράμματα «παγώνουν». Τα προβλήματα αυτά έχουν δημιουργηθεί σε μονάδες της Κέρκυρας, της Πρέβεζας, του Βόλου, της Λάρισας, της Ρόδου, του Αγρινίου, της Λαμίας και της Λιβαδειάς.\nΠηγή: Γραφείο Τύπου Υπουργείου Υγείας & Κοινωνικής Αλληλεγγύης